15.05.2020 u 20:00\nVozači u Srbiji izgleda neće imati priliku da toče gorivo po cenama nižim od jednog evra. Srbiji u tom smislu ne može da pripomogne ni pandemija virusa korona, koja je drastično oborila cenu crnog zlata u svetu u poslednja dva i po meseca. Dotle da je nafta tipa brent pre mesec dana pala na 17 dolara, a američka laka nafta na minus 37 dolara za barel. Benzin i evrodizel se na domaćim pumpama i dalje toče po cenama gotovo najvišim u okruženju. Ako se uporedi spisak zemalja u regionu s cenama danas i pre pandemije i drastičnog pada cene barela izazvane ovim virusom, redosled zemalja na tabeli je ostao isti. Srbija i dalje posle Albanije ima najskuplji evrodizel koji se prodaje po 1,149 evra. Benzin je skuplji samo u Albaniji i Grčkoj, dakle isto kao i pre pandemije, a nešto je malo pojeftinio\n28.04.2020 u 19:14\nDizel bi bez državnih zahvatanja koštao 53 dinara\nVozači iz Srbije koji su se nekim poslom našli u Republici Srpskoj tokom poslednjeg vikenda i imali prazne rezervoare mogli su da toče benzin i dizel po cenama koje su niže nego što su državna zahvatanja u svakoj litri goriva u Srbiji. Na većini pumpi preko Drine litar benzina i dizela toči se za 80 do 81 dinar po litru. Nešto skuplje je kod naftnih kompanija koje rade i u Srbiji, oko 87,44 dinara, što je opet daleko jeftinije. Upitan kako je moguće da se kompanijama koje u Srbiji prerađuju i prodaju gorivo isplati da benzin i dizel izvezu, plate transport i tamo ga prodaju upola srpske cene, odgovor je da su u Srbiji velika državna zahvatanja.\n22.04.2020 u 17:04\nNIS prati trendove na tržištu\nPosle pada cene američke lake nafte na ispod nula dolara i jučerašnjeg pada cene nafte tipa brent na 17 dolara za barel, vozači se pitaju šta mogu da očekuju u Srbiji. Upitani da prokomentarišu u NIS kažu da kriza izazvana širenjem koronavirusa ima veliki uticaj na pad potražnje za energentima, kako na globalnom nivou, tako i u našoj zemlji i ostalim zemljama poslovanja NIS grupe. Ipak, u ovom trenutku je još rano izaći sa konkretnim projekcijama i prognozama o kretanjima na tržištu.\n09.07.2020 u 09:05\n09.07.2020 u 08:40\nTiodorović prognozirao drugi pik i pogodio: Kad je kraj?


Predsjednik Đukanović primio komandanta NATO savezničke komande za transformaciju Andrea Lanatu\nPredsjednik Crne Gore Milo Đukanović primio je komandanta NATO savezničke komande za transformaciju Andrea Lanatu koji boravi u posjeti Crnoj Gori.\nPredsjednik Đukanović je iskazao zadovoljstvo povodom posjete komandanta Lenata u trenutku kada Crna Gora sa ponosom obilježava dvogodišnjicu članstva u Alijansi. Crna Gora je u tom periodu, kao i tokom procesa pristupanja, prepoznala brojne šanse koje joj članstvo u tom klubu nudi, razumijevajući odgovornost članstva i prihvatajući da je to jedina pouzdana perspektiva stabilnosti Jugoistočne Evrope. „U Crnoj Gori imate pouzdanog partnera i odgovornu članicu koja promoviše evropski i evroatlantski sistem vrijednosti na ovom dijelu kontitenta“, poručio je Đukanović.\nIzrazio je zadovoljstvo završetkom procesa integracije Crne Gore u NATO i zahvalio na podršci Savezničke komande u realizaciji aktivnosti za pristupanje i integraciju nacionalnog sistema u NATO tokom protekle dvije godine. Crna Gora ostaje aktivno posvećena prioritetima i pravcima djelovanja NATO, uključujući i politiku otvorenih vrata i podršku integraciji Sjeverne Makedonije, i prisustvo u misijama Alijanse.\nKomandant NATO savezničke komande naglasio je da je počastvovan povodom njegove posjete Crnoj Gori kada zajedno obilježavamo važan trenutak, a to je završetak integracije Crne Gore u NATO. Čestitao je crnogorskom Timu i Predsjedniku lično na svemu što je urađeno u integracionom procesu i uloženim naporima, ističući da uspješnost procesa nije samo zasluga sektora odbrane već svih institucija. “Impresioniran sam svim što je urađeno u protekle dvije godine, to je bio kolektivan trud, sveobuhvatan i efikasan. Svojim procesom integracije dali ste primjer drugima u regionu”, kazao je Lanata, uz zahvalnost Crnoj Gori za podršku koju pruža Sjevernoj Makedoniji na njenom putu pune integracije.


210 godina od osnivanja Univerziteta u Beogradu | Filoloski fakultet\n210 godina od osnivanja Univerziteta u Beogradu\nPosted on 14 June 2018 by Dragan Vranešević\nU okviru obeležavanja 210 godina od osnivanja Univerziteta u Beogradu, u prostorijama Rektorata, od 5. do 6. oktobra 2018. godine biće održana naučna konferencija s međunarodnim učešćem “UNIFood”. Ova konferencija inspirisana je izvanrednim rezultatima rangiranja na Šangajskoj listi (The Academic Ranking of World Universities), na kojoj se Univerziteta u Beogradu nalazi na 35. mestu u svetu za oblast nauke o hrani i prehrambene tehnologije.\nSvi fakulteti i instituti u sastavu Univerziteta u Beogradu, s obzirom na multidisciplinarnu prirodu konferencije, pozvani su da obaveste svoje nastavnike, istraživače, saradnike, kao i studente doktorskih studija da se prijave za učešće na ovoj naučnoj konferenciji s međunarodnim učešćem. Tematski okvir konferencije uključuje sve naučne oblasti koje neposredno ili posredno doprinose istraživanju hrane, njene proizvodnje, obrade, distribucije, konzumiranja i njenih dobrobiti i rizika po zdravlje.\nKonferencija ima za cilj promovisanje saradnje među fakultetima i institutima u sastavu Univerziteta u Beogradu. Na njoj će kao plenarni predavači biti prisutni vodeći evropski istraživači iz oblasti nauke o hrani, partneri iz privrede – od velikih kompanija do malih preduzetnika – predstaviće svoja iskustva i ispitati mogućnost saradnje na području inovacija, a mlađi istraživači će biti u prilici da izlože oralna predavanja i postere. Nakon konferencije biće objavljen i zbornik. Kotizacija za učešće na konferenciji iznosi simboličnih 210 dinara.\nRok za prijavu za učešće na konferenciji i podnošenje apstrakata na srpskom i engleskom jeziku je 30. jun 2018. godine. Sve informacije o konferenciji “UNIFood” dostupne su na sajtu: http://unifood.rect.bg.ac.rs/index.php .


Marčić: Šansa mladima da brže ulaze u svijet nauke | Palelive.com\nPočetna Jahorina Marčić: Šansa mladima da brže ulaze u svijet nauke\nMarčić: Šansa mladima da brže ulaze u svijet nauke\nPomoćnik ministra za naučnotehnološki razvoj, visoko obrazovanje i informaciono društvo Republike Srspke Siniša Marčić rekao je da Međunarodni kongres “Inženjerstvo, ekologija i materijali u procesnoj industriji”, koji je otvoren danas na Jahorini, pruža šansu mladim stručnjacima da brže ulaze u svijet nauke.\nMarčić je u izjavi novinarima istakao značaj ovog skupa za Republiku Srpsku, te napomenuo da je riječ o prvoj kateroriji nacionalnih kongresa.\nPrema njegovim riječima, Ministarstvo podržava ovaj kongres i opredijeljeno je da poboljša saradnju privrede i naučne zajednice.\nDekan Tehnološkog fakulteta iz Zvornika Miladin Gligorić rekao je da je na Kongresu prijavljen 131 rad iz 17 zemalja, te da očekuje da se predstave dostignuća u oblastima hemijskog inženjerstva, prehrambene tehnologije, zaštite na radu, nanomaterijala.\n“Dio radova je rezultat nacionalnih ili međunarodnih projekata, što daje posebnu notu i kvalitet ovakvim susretima”, naveo je on.\n“Ovo je grana koja je vrlo interesantna za razvoj svake sredine, pa i naše Republike Srpske”, istakao je Gligorić.\nPrema njegovim riječima, kongres će se održavati kroz pet plenarnih predavanja,\nprezentacija, a predavači su najbolji stručnjaci iz Španije, Belgije, Slovenije, Makedonije, Srbije.\nKongres obuhvata oblasti: “Hemijsko i elektrohemijsko inženjerstvo”, “Ekološko\ninženjerstvo”, “Materijali i karakterizacija materijala”, “Nanotehnologije”, “Neorganska hemija i tehnologija” i “Organska hemija i tehnologija, polimeri”.\nKongres će trajati do srijede, 13. marta. Održava se svake druge godine, a organizuju ga Univerzitet Istočno Sarajevo i Tehnološki fakultet Zvornik.\nPokrovitelji su Ministarstvo za naučnotehnološki razvoj, visoko obrazovanje i informaciono društvo Republike Srpske i Akademija nauka i umjetnosti Srpske, a generalni sponzor grad Zvornik.\nPrethodni članakLuki Rajiću potrebno 100.000 KM za transplantaciju bubrega\nNaredni članakU četvrtak promocija knjiga edicije “Srpska književnost u BiH”


Za socijalnu distancu je potrebno dvoje – žene poštuju zdravstvene preporuke više nego muškarci - To sam ja\nPiše: TSJ 29 oktobra, 2020 29 oktobra, 2020\nIstraživanja pokazuju da žene više vode računa o sigurnosti u vezi s koronom. Zato buduće zdravstvene preporuke treba oblikovati delikatno, tako da ih čuju i muškarci\nU mnoštvu zdravstvenih preporuka koje svakodnevno slušamo možda bi mogla da se nađe i jedna naoko veoma neobična – da je žensko društvo bezbednije od muškog.\nNaime, studija Univerziteta Jejl i Univerziteta Njujork otkrila je da žene više vode računa o sigurnosti u vezi s koronom.\nCveće stiže i online\nDa li je žensko društvo bezbednije od muškog?\nDoduše, se to vidi i golim okom, a nije čak ni iznenađenje, jer su brojne pretpandemijske studije ukazivale da žene žive duže između ostalog i zbog toga što više brinu o zdravlju i prevenciji. A u sadašnjoj situaciji kada je za socijalnu distancu potrebno dvoje, veoma su važna nova saznanja istraživača o rizičnom ponašanju za zdravlje.\nNajvažniji zaključak ustraživača je da žene više praktikuju fizičku distancu, nose masku, održavaju higijenu (u skladu sa zdravstvenim preporukama), da više slušaju eksperte i više brinu kako da i one i okruženje ostanu zdravi u vreme korone.\nAmerički istraživači koristili su različite metodologije. Pratili su ponašanje slučajnih prolaznika na tri lokacije (Njujork Siti, Nju Hejven, Nju Brunsvik) gde je cilj bio da se prebroje oni koji nose masku preko nosa i usta. Iako tu živi približno isti broj žena i muškaraca, kada je reč o ispravnom nošenju maske ustanovili su značajnu razliku u broju žena (57,7 odsto) i muškaraca (42,3).\nMuškarci su tokom rasta korone uprkos preporukama češće posećivali restorane, spa centre, fitnes sale\nIstraživači su, takođe, prateći kretanje žena i muškaraca, zaključili da muškarci tokom korone češće posećuju mesta koja nisu od suštinskog značaja za život, kao što su restorani, spa centri, fitnes sale ili, na primer, cvećare. (Ovo poslednje još i može da im se oprosti, ali gospodo sada možete da šaljete cveće on-line porudžbinom!)\nŠalu na stranu, da bi došli do ovih saznanja istraživači analizirali su 15 miliona GPS koordinata pametnih telefona čiji vlasnici su dali pristanak za davanje podataka.\nŽene iskrenije i odgovornije\nU okruzima u kojima je živeo veći procenat muškaraca, uočavalo se smanjeno socijalno distanciranje u vreme dok je korona bila u porastu, ako se uzme u obzir kretanje i ležerne posete prodavnicama i uslužnim firmama.\nU anketi 800 ispitanika odgovaralo je na pitanja o držanju distance, spremnosti da ostanu kod kuće, koliko često peru ruke i koliko direktnih kontakata imaju sa prijateljima. I ovde su žene bile brojnije kada je reč o praćenju preporuka, kako bi se izbeglo širenje bolesti. Razlike su bile značajne, izuzev segmenta ličnog kontakta sa drugima.\nPrema itsraživanjima žene su bile brojnije kada je reč o praćenju preporuka, kako bi se izbeglo širenje bolesti\nU anketi je bilo i pitanje i o izvorima informacija kada je reč o određenom ponašanju. Ispostavilo se da su se žene, kada je reč o tome do koje mere treba da se socijalno distanciraju od drugih, mnogo više oslanjale na uputstva medicinskih stručnjaka, stranih iskustava, nadležnih i, naravo, društvenih medija.\nOne su mnogo više nego muškarci svoje ponašenje pripisivale osećanju anksioznosti zbog pandemije, zatim lične zdravstvene istorije, kao i osećanju odgovornosti prema sebi i drugima.\nMnogo više nego muškarci žene su svoje ponašenje pripisivale osećanju anksioznosti zbog pandemije\nNa osnovu ovih saznanja došlo se do zaključka da bi buduće zdravstvene preporuke trebalo oblikovati delikatno, tako da ih čuju pre svih muškarci, kako bi shvatili ulogu koju imaju distanca, higijena i nošenje maske kao efikasne mere za zaustavljanje korone.\nŽivotno iskustvo Druga polovina Korona virus Korona Odgovornost Distanca Sigurnost Jejl


Vreme 1067 - Srpsko-evropska posla: Kao da Dunav prestaje posle Budimpeste\nNeko vreme su srpska nadležna ministarstva trubila kako će se ulagati u "skijaški" turizam i terene za golf. Pa da, pored Austrije, Švajcarske i Italije svi samo na to čekaju, da se za više para, sa gorom uslugom, skijaju u Srbiji i udaraju po loptici. A Dunav, u svem svom sjaju i neverovatnim, jedinstvenim, bogom danim svekolikim potencijalima, zvrji prazan\nŠta to Oni imaju što Mi nemamo kada je njihov Dunav krcat turistima, a naš zvrji prazan, kada Oni dižu silan novac od dunavskog turizma, a Mi kupimo neke mrvice? U Beč i Budimpeštu godišnje samo brodom stiže oko 250.000 ljudi, a broj se ne zna onima koji dolete ili se dovezu ne bi li se divili čarima najevropskije reke u Nemačkoj, Austriji, Mađarskoj, pa i Slovačkoj. A Mi kupimo neke mrvice koje ostave neki penzioneri slučajno doplovili do Beograda, ne bi li popili kafu u Knez Mihailovoj ili se provozali vozićem na Kalemegdanu.\nDa li možete da zamislite obale Italije, Španije ili Portugala bez razvijenog turizma? Ili Dunav u Nemačkoj, Austriji i Mađarskoj bez mnogobrojnih turističkih, velikih i malih brodova, privatnih jahti i jedrilica? Da li možete da zamislite obale oko Regensburga, Beča, Bratislave ili Budimpešte bez raznovrsnog hotelskog ili privatnog smeštaja, razgranatih biciklističkih staza, dobro označenih turističkih prirodnih i kulturno-istorijskih atrakcija? U kakvoj bi ekonomskoj neprilici zajednice uz ovaj, gornji tok Dunava bile da im presahne izvor prihoda od turizma? Evropski turoperateri nude najrazličitije ponude u državama gornjeg Dunava, od pasivnog uživanja na vodi do aktivnog odmora ispunjenog sportskim aktivnostima. I zimi i leti. Ali, kada listate zapadne turističke kataloge, stiče se utisak da Dunav i sve što je lepo i vredno na njemu i oko njega prestaje negde posle Budimpešte. Kada pitate nekog sa severa Evrope, često zbunjeno odgovori: "Dunav, pa zar protiče kroz Srbiju?" Srpska posla bi bila da se rugamo nepoznavanju geografije nekog tamo Evropljanina, a trebalo bi da se rugamo nesposobnosti ove države da promoviše sve što joj neiskorišćeno stoji na Dunavu na dohvat ruke.\nI kada živite u Srbiji, šta vam nudi Dunav osim da odete da pecate, ili se vozite svojim čamcem, ako ga imate, ili odete na neki splav na piće? Čast izuzecima, ali u organizovano-turističkom smislu baš ništa. Sve se na našem Podunavlju svodi na pojedinačne inicijative, na neki restorančić sa ribljom čorbicom na glasu, neku plažu, hotelčić u kome možete sa porodicom da prespavate noć/dve, bez infrastrukture, bez propratnog sadržaja. Ja bih baš voleo da u Beogradu mogu da kupim sledeći aranžman: višednevno krstarenje kroz spektakularnu Đerdapsku klisuru do još spektakularnije Gvozdene kapije sa, recimo, sedmodnevnim boravkom u hotelu sa bazenom negde kod Kladova, sa teniskim terenima i organizovanom zabavom za decu i razgranatim biciklističkim stazama duž reke, sa usputnom posetom Lepenskom viru. Deca, a i odrasli koji to još nisu, treba da vide te jedinstvene ribolike ljudske figure tamo još iz neolita....\nOd zaštićenih prirodnih rezervata, preko rimske zaostavštine i srednjovekovnih tvrđava, do gradova koje videti vredi, svega ima na srpskom delu Dunava. Da ne kažemo baš: "Dunav je u nas najlepši, negde širok ko more". A taj neverovatan, bogom dani potencijal je posve neiskorišćen, jer su infrastruktura, ponuda hotelskog i privatnog smeštaja i propratnih aktivnosti jadni. A i niko se sistemski ne bavi promocijom srpskog Podunavlja. Ali zato: nadležna ministarstva su neko vreme trubila kako će se ulagati u "skijaški" turizam i terene za golf. Pa da, pored Austrije, Švajcarske i Italije svi samo čekaju da se za više para, sa gorom uslugom, skijaju u Srbiji ili udaraju po loptici.\nI onda, baš u duhu srpsko-evropskih poslova, "doš’o Nemac" da objasni Srbima koliko je lep i jedinstven taj naš Dunav i da bi baš vredelo u njega investirati i napraviti od njega pravi srpski brend, jer će se višestruko isplatiti. Ministarstvo za ekonomsku saradnju i razvoj Savezne Republike Nemačke kroz svoju agenciju Gesellschaft für internationale Zusammenarbeit (GIZ) finansijski i logistički omogućilo je da se osnuje Dunavski centar za kompetenciju (DCC) sa sedištem u Beogradu. Taj DCC, kao krovna organizacija sa zajedničkim upravnim telima, u sklopu Evropske dunavske strategije, pravljen je sa vizijom da Srednji i Donji Dunav sa svojom turističkom ponudom jednog dana postanu konkurentni u odnosu na "one tamo gore", od Švarcvalda do malo iza Budimpešte. A da bi to išlo brže i lakše i da bi se došlo do većih evropskih donacija, unutar DCC-a njegovi članovi (gradovi, turističke organizacije, stejkholderi itd.) iz šest država – Hrvatske, Srbije, Rumunije, Bugarske, Moldavije i Ukrajine – ovog našeg, nerazvijenog dela Dunava, trebalo bi da imaju koordinisanu razvojnu strategiju i zajednički nastup pred institucijama Evropske unije.\nPre više od dvadeset godina u Beču sam za male pare kupio voznu kartu do nekog mesta na Dunavu u koju je bilo uračunato i iznajmljivanje bicikla. Pa sam se vozio preko brdašca sa pogledom na reku.\nMeđunarodna Dunavska konferencija >\nDugine čarolije iznad


Kanada povlači borbene avione iz Iraka i Sirije | Marsh online\nKanada povlači borbene avione iz Iraka i Sirije\nNovi kanadski premijer, Džastin Trudo, saopštio je danas da je predsedniku SAD Baraku Obami poručio da će se kanadski borbeni avioni povući iz borbe protiv Islamske države u Iraku i Siriji, ali nije precizirao kada će se to desiti.\nTrudo je na konferenciji za novinare rekao da je s Obamom razgovarao telefonom i da mu je jasno rekao da će kanadska borbena misija biti završena.\nKanada je prošle godine poslala borbene avione CF-18, koji bi trebalo da ostanu u misiji do marta 2016, kao i 70 specijalaca da obučavaju Kurde u severnom Iraku, preneo je AFP.\nTokom predizborne kampanje, Trudo je obećao da će vratiti borbene avione u Kanadu i okončati njihovu misiju u Iraku i Siriji, dok će ekipe za obuku nastaviti da rade.\nPrethodno : Slovenija će dobiti evropsku pomoć\nSledeće : Srbija pozvala članice Uneska da odbace zahtev za prijem KiM


Susret direktora Kulturnog centra I.R. Irana sa ministrom kulture Crne Gore - Kulturni centar I.R. Irana za Srbiju i Crnu Goru\nTokom održavanja 10. Međunarodnog podgoričkog sajma knjiga u Crnoj Gori, direktor Kulturnog centara Ambasade I.R. Irana u Beogradu i izvanredni direktor Kulturnog centra I.R. Irana u Crnoj Gori dr Mahmud Šalui susreo se sa ministrom kulture Crne Gore Pavlom Goranovićem. Prilikom ovog susreta vođeni su razgovori o kulturnim i umetničkim programima koji bi mogli biti predmet buduće saradnje dve zemlje.\nBilo je reči o mogućnostima za organizovanje kurseva persijskog jezika u Crnoj Gori, kao i o promociji crnogorske i iranske kulture kroz izdavačku delatnost i organizovanje raznih kulturno-umetničkih manifestacija poput projekcija filmova, izvođenja muzičkih programa, izložbi slika i fotografija, održavanja večeri poezije i slično.\nTokom ovog sastanka dr Šalui je istakao da je redovno učšće Irana na Međunarodnom podgoričkom sajmu knjiga dobar dokaz želje Irana za saradnjom, kao i razlog za razvoj i jačanje buduće saradnje. On je govorio o karakteristikama iranske kulture i kulturno-umetničkim potencijalima Islamske Republike Irana, naglašavajući da bi održavanje revije iranskog filma u Crnoj Gori, pored učešća na podgoričkom sajmu knjiga koje je od velikog značaja, moglo da bude dobar početak interakcije i međusobne saradnje na planu kulture i umetnosti.


Prvi put u svetu: Srpski hirurzi odmah posle ugradnje veštačkog srca pacijentu operisali dve kile - 28.01.2022, Sputnik Srbija\nPrvi put u svetu: Srpski hirurzi odmah posle ugradnje veštačkog srca pacijentu operisali dve kile\nTim stručnjaka Instituta za kardiovaskularne bolesti „Dedinje“ uspešno je ugradio veštačko srce Aleksandru Vukoviću, a odmah nakon te intervencije, pacijentu su... 28.01.2022, Sputnik Srbija\n„Pacijent je dobio maksimalno lečenje kod nas, dobio je i ugradnju veštačkog srca i korekciju kila. Koliko mi znamo, to do sada niko nije uradio na svetu, to smo mi prvi uradili“, rekao je dr Saša Borović, koji je predvodio tim stručnjaka.Vuković, četrdesetčetvorogodišnjak iz Sombora, kojem je po dolasku u bolnicu srce radilo svega pet odsto, sada se dobro oseća i nakon jednomesečnog boravka u bolnici, vraća se kući.Koliko je to bio zahtevan poduhvat i veliki izazov za lekare objasnila je dr Dragana Košević, navodeći da su u timu bili lekari najrazličitijih specijalnosti.„Veoma sam srećna, opravdali smo poverenje koje nam je pacijent poklonio. On je veoma hrabar, prihvatio je naše savete i očekujemo da se oporavi fizički, do transplantacije srca, kao i ostali bolesnici koji imaju ovu najtežu formu bolesti. Mi smo jedini centar u Srbiji koji najtežim bolesnicima može da pruži spas“, istakla je dr Dragana Košević.Pre skoro pet godina u Institutu je ugrađeno prvo veštačko srce, a u 2021. godini još četiri.Kolegama iz Instituta „Dedinje“ pomogli su i lekari iz KBC „Dr Dragiša Mišović“, a dr Marko Kalezić ističe da postoji odlična saradnja između te dve ustanove, što konstantno unapređuje njihov rad, preneo je Tanjug.U Institutu se danas izvodi i šesta operacija ugradnje veštačkog srca. Direktor Instituta dr Milovan Bojić kaže da „Dedinje“ izrasta u regionalni ili najveći evropski centar kada je ova vrsta lečenja u pitanju i da je ponosan na ceo tim.Bojić je najavio i otvaranje „Dedinja 2“ u što kraćem roku.\nsrbija, medicina, srbija – društvo, društvo, nauka i tehnologija, magazin\nTim stručnjaka Instituta za kardiovaskularne bolesti „Dedinje“ uspešno je ugradio veštačko srce Aleksandru Vukoviću, a odmah nakon te intervencije, pacijentu su operisane i dve preponske kile. Kako ističu, to do sada niko nije uradio u svetu.\n„Pacijent je dobio maksimalno lečenje kod nas, dobio je i ugradnju veštačkog srca i korekciju kila. Koliko mi znamo, to do sada niko nije uradio na svetu, to smo mi prvi uradili“, rekao je dr Saša Borović, koji je predvodio tim stručnjaka.\nVuković, četrdesetčetvorogodišnjak iz Sombora, kojem je po dolasku u bolnicu srce radilo svega pet odsto, sada se dobro oseća i nakon jednomesečnog boravka u bolnici, vraća se kući.\n„Srećan sam što krećem u novi život, očekujući to donorsko srce koje će mi vratiti život u normalu. Zahvaljujem svima u Institutu, svi su bili ljubazni, verujte u ove ljude“, poručio je Vuković.\nKoliko je to bio zahtevan poduhvat i veliki izazov za lekare objasnila je dr Dragana Košević, navodeći da su u timu bili lekari najrazličitijih specijalnosti.\n„Veoma sam srećna, opravdali smo poverenje koje nam je pacijent poklonio. On je veoma hrabar, prihvatio je naše savete i očekujemo da se oporavi fizički, do transplantacije srca, kao i ostali bolesnici koji imaju ovu najtežu formu bolesti. Mi smo jedini centar u Srbiji koji najtežim bolesnicima može da pruži spas“, istakla je dr Dragana Košević.\nPre skoro pet godina u Institutu je ugrađeno prvo veštačko srce, a u 2021. godini još četiri.\n„U pet meseci smo uradili četiri veštačka srca. Ovo je četvrti po redu pacijent koji je dobio veštačko srce. Operacija je trajala između šest i sedam sati, obično traje između pet i šest, ali ovaj pacijent je prethodno imao operaciju srca, te u tim uslovima sama implantacija traje duže“, napomenuo je dr Borović.\nKolegama iz Instituta „Dedinje“ pomogli su i lekari iz KBC „Dr Dragiša Mišović“, a dr Marko Kalezić ističe da postoji odlična saradnja između te dve ustanove, što konstantno unapređuje njihov rad, preneo je Tanjug.\nU Institutu se danas izvodi i šesta operacija ugradnje veštačkog srca. Direktor Instituta dr Milovan Bojić kaže da „Dedinje“ izrasta u regionalni ili najveći evropski centar kada je ova vrsta lečenja u pitanju i da je ponosan na ceo tim.\nBojić je najavio i otvaranje „Dedinja 2“ u što kraćem roku.


Datum kreiranja ponedeljak, 25 decembar 2017 07:14\nNakon završenih izbora u Mionici Socijalisti poručili da su zdovoljni kolicijom sa SRS. Za mogućnost da se ova koalicija ponovi Djordje Milićević č član predsedništva SPS kaže da je rano govoriti.\nNa upravo završenim izborima u Mionici lista koalicije SPS-JS.SRS osvojila je 15,8% glasova birača. Djordje Milićević, član predsedništva i PR SPS tvrdi da je najvažnije da su izbori protekli u demokratskoj i fer atmosferi.\n"Zahvaljujemo se svim građanima koji su izašli na izbore i koji su glasali za našu koaliciju. SNS-u čestitamo na pobedi, a mi smo zadovoljni rezultatom jer smo na izbore izašli iz pozicije opozicije. Naravno, nakon konstituisanja novog saziva SO Mionica, spremni smo da učestvujemo u daljem razvoju i napretku Mionice, " izjavio je Mili\nević po pristizanju rezultata izbora.\nKoalicija SPS-JS-SRS će u Skupštini Mionice imati šest mandata. Milićević kaže da je, još rano govoriti da li će koalicija biti ponovljena na nekim drugim izborima."Svaka lokalna sredina ima svoje specifičnosti, a Mionica tako nema dodirnih tačaka sa drugima. U Mionici je nas i SRS, odnosno ljude koji vode lokalne odbore naših stranaka, spojilo to što smo spremni da na identičan način rešavamo probleme građana", rekao je Milićević novinarima..\nNa vanrednim lokalnim izborima u Mionici ubedljivu pobedu ostvarila je SNS sa osvjenih 65,8% glasova birača, a u Skupštini će se naći i DS sa osvojenih 13,6 odsto glasova.


Predsjednik Čubrilović posjetio Grad Biljeljinu: Izgradnja autoputa Beograd – Bijeljina - Banjaluka i Drinskog nasipa kapitalni projekati | NSRS\nPredsjednik Čubrilović posjetio Grad Biljeljinu: Izgradnja autoputa Beograd – Bijeljina - Banjaluka i Drinskog nasipa kapitalni projekati\nPredsjednik Narodne skupštine Republike Srpske Nedeljko Čubrilović posjetio je danas Grad Bijeljinu i razgovarao sa gradonačelnikom Mićom Mićićem o realizaciji kapitalnih projekata na području ove lokalne zajednice.\nNa sastanku je istakntuo da u realizaciji kapitalnih projekata poput izgradnje auto-puta Beograd – Bijeljina - Banjaluka i Drinskog nasipa svi moraju dati maksimalan doprinos bez obzira na političku opredjeljenost.\n„Zajednički cilj je prosperitet i dobrobit svih stanovnika Republike Srpske“, naglasili su predsjednik Čubrilović i gradonačelnik Mićić.\nPredsjednik Čubrilović je ocijenio da su infrastrukturni projekti koji se odnose na razvoj Bijeljine i cijele Semberije odlično osmišljeni.\nOn je obećao podršku institucija Republike Srpske realizaciji tih projekata.\n„Prethodno usvojenim Prostornim planom Republike Srpske definisana je druga trasa autoputa oko Bijeljine, ali, zahvaljujući saradnji Srbije i Turske, prioritet je dobila Rača. Novi autoput daće dodatni impuls za razvoj kompletne putne mreže na ovom području. Faza koja slijedi je promjena Prostornog plana i to ne bi trebao biti problem. Mi ćemo dati doprinos kako bi se usvojila trasa koja više odgovara građanima Semberije“, rekao je predsjednik Čubrilović.\nGradonačelnik Mićić je istakao da je izgradnja autoputa iz Bijeljine prema Rači i Beogradu i Brčkom i Banjaluci najvažniji projekat za regiju.\nNa sastanku je naglašeno da je izgradnja Drinskog nasipa od kapitalnog značaja za zaštitu od poplava i da treba ukloniti sve probleme kako bi ovaj projekat u što skorije vrijeme bio realizovan.


U našim objektima ste sigurni i zaštićeni, minimum 100 godina!\nKompanija "Građevinar Kocić" ima razvijenu operativu koja po najvišim standardima ispunjava sve tehničko-tehnološke zahteve i daje odgovore na sve izazove građevinske prakse. Renomirani stručnjaci iz oblasti građevine, arhitekture i dizajna čine našu operativu, i brinu da svaki objekat bude jedinstven, finkcionalan i trajan.\nVodilja: KVALITET, KVALITET, KVALITET\nIskusni stručni kadar inženjera kompanije "Građevinar Kocić" zajedno sa tehničkim osobljem predvode veliki broj kvalifikovanih radnika, koji su svakodnevno spremni za izvršenje i najtežih zadataka. Nivo kvaliteta gradnje i zadati rokovi su na prvom mestu, usled čega se planirane dinamike radova ispunjavaju u velikoj meri. Pravilo firme je kontinuirano praćenje naprednih tehnologija, pa se u toku gradnje pored savremene mehanizacije koriste najsavremenije sistemske oplate za beton.\nNaša mehanizacija objedinjuje proces svih aktivnosti u cilju postizanja visokog kvaliteta.\nKompanija "Građevinar Kocić" je u mogućnosti da ponudi vozila i mašine za iskope i nasipe, rušenja, bušenje šipova, vertikalni i horizontalni transport u okviru gradilišta i spoljni transport potrebnih materijala i mašina. Našim vozilima i mašinama rukovode i upravljaju obučeni ljudi sa dosta godina iskustva iza sebe, i uvek spremni za nove izazove.


Do učinka 3-4 "kraljevi" su stigli izgubivši sa ubedljivih 137:106 u kalifornijskom derbiju od Golden Stejta, za koji je Stef Kari, posle čak 62 poena dan ranije protiv Portlanda sada ubacio 30, uz devet skokova i osam asistencija.\nKari je toliko "maltretirao" goste da se hvato za glavu u stilu "šta im radim"..\nKeli Ubre je davao trojke i slao poljupce "klupi" Kingsa...\n... a ni Nemanja Bjelica nije bio pošteđen.\n"Nazvali su Nemanju Bjelicu srpskim Demijanom Lilardom i to je najsmešniji opis za njega kog bih mogao da se setim".\nLilard je, naravno, 20 centimetara niži organizator igre Portlanda, potpuno drugačijeg stila i drugačijih mogućnosti od našeg krilnog košarkaša, kome će sa ostatkom tima, sada slediti nešto lakši deo posla - odigraće čak sedam utakmica zaredom na svom terenu.\nInače, uz Karija, istakli su se u ovoj pobedi pomenuti Ubre (18 poena) i Vigins (16), a kod "kraljeva" su BArns i Foks postigli po 18 poena, dok je Badi Hild uz šut 3/12 stigao do 10 poena, a Mervin Bagli meč završio sa pet poena i devet skokova, pokazavši još jednom koliko je bila pogrešna odluka da se na draftu odabere on, a ne Luka Dončić.


Povremeni zastoji u saobraćaju na Novom zlotskom putu - Radio televizija Bor\nBOR- Izgradnja vodovoda u vikend naselju na Novom zlotskom putu, kod Bora, u dužini od oko 750 metara, počela je pre dve nedelje. Za to vreme radnici Vodovoda su postavili glavnu primarnu mrežu i završili šahte.\n„Ostali su nam prekopi preko puta i izrada šahti sa druge strane ulice i na taj način završavamo radove. Grad Bor je finansirao radove , a njihova vrednost je tri miliona i 200 hiljada dinara, rekao je Goran Topalović, tehnički direktor u JKP Vodovod Bor\nZbog neodložnih radova na ovom delu novog zlotskog puta saobraćaj će biti obustavljen, odnosno usporen.\n„U sredu će od devet do 12 sati saobraćaj funkcionisati usporeno, naizmeničnim propuštanjem vozila, a u noći između četvrtka i petka od jedan do četiri sata ujutro ovaj put će biti potpuno zatvoren“, dodao je Topalović.\nOčekivanja su da će ovi radovi biti završeni za desetak dana kada će biti puštena voda, a žitelji ovog vikend naselja moći da se priključe na vodovod. Ovo je prva , a u planu je i druga faza izgradnje ovog vodosistema.\nPovremeni zastoji u saobraćaju na Novom zlotskom putu, 11.septembar 2018. (RTV Bor)\nViše iz ove kategorije Kompanija Rakita za bezbednost dece u saobraćaju »


Nikolić: Bez rukovanja sa Tačijem | Republika Srpska\nNaslovna Srbija Nikolić: Bez rukovanja sa Tačijem\nPotpuno sam otvoren za izgradnju nove budućnosti Balkana, a dogovor o tome će, ipak, morati da postignu Srbi i Albanci, rekao predsednik Srbije u intervjuu za američki „Volstrit džurnal“. Nikolić je rekao da pozdravlja moguće posredovanje Ketrin Ešton u dijalogu Beograda i Prištine.\n„Potpuno sam otvoren za izgradnju nove budućnosti Balkana. Dogovor o tome će, ipak, morati da postignu Srbi i Albanci, a ne Nikolić i Tači“, rekao je predsednik Srbije u prvom intervjuu za američki Volstrit džurnal, dodajući da pozdravlja moguće posredovanje visoke predstavnice EU u dijalogu Beograda i Prištine.\nNikolić je rekao i da ne može da se rukuje s kosovskim premijerom Hašimom Tačijem, jer, kako je naveo, „mene niko ne optužuje za ratne zločine. Zato ne mogu da se rukujem s Tačijem sve dok je on osumnjičen za ratne zločine“.\nList podseća da optužbe Dika Martija o umešanosti kosovskog premijera u trgovinu ljudskim organima Tači smatra „naučnom fantastikom“ i pri tome ističe da će Kosovo ići dalje ka EU i NATO-u „sa ili bez rešenja postignutog sa Srbima“. „Nikada nećemo priznati nezavisnost Kosova“, odgovorio je Nikolić.\nList, međutim, konstatuje da Nikolić to izgovara glasom više rezigniranim nego vatrenim i tumači da je na taj način „odškrinuo vrata“.\nNikolić u intervjuu njujorškom listu kaže i da je svestan da Srbija ne može da uđe u EU bez dogovora sa Prištinom i ističe da za Srbiju nema drugog izbora osim članstva u EU, što njegova vlada želi.\n„Imajući u vidu balkanske standarde, to je napredak“, zaključuje Volstrit džurnal.\nList u ranije objavljenom komentaru navodi da bi razgovori Beograda i Prištine na visokom nivou i pod pokroviteljstvom Brisela mogli svakog trenutka da budu nastavljeni i da su srpski lideri po tom pitanju poslali pozitivne signale.\n„Datum još nije određen, ali smo praktično tu i razgovora će biti“, rekao je sagovornik Volstrit džurnala.\nAmerički list ocenjuje da su od poslednjih sastanaka predstavnika Beograda i Prištine tenzije porasle.\n„Srbija je glasala za Nikolića koji naginje ka nacionalizmu i Ivicu Dačića, nekada portparola Slobodana Miloševića. Postoji skepticizam prema njihovoj privrženosti za ono što Brisel zove ‘proces normalizacije odnosa Beograda i Prištine'“, navodi se u tekstu.\nDnevnik, ipak, dodaje da su Nikolić i Dačić poslali pozitivne signale, citirajući reči predsednika Srbije tokom obraćanja Generalnoj skupštini UN da Beograd želi trajan mir sa Kosovom i nastavak razgovora, uz ponovljeno da „Srbija neće priznati nezavisnost“.\n„Srbiji obnavljanje razgovora može doneti nagradu na putu ka EU“, navodi list i podseća da je Unija pregovore o priključenju Srbije uslovila normalizacijom odnosa s Prištinom.\nSlična je situacija i sa Prištinom, ocenjuje Volstrit džurnal, navodeći da bi Priština 10. oktobra trebalo da dobije studiju o izvodljivosti.\n„To je prvi korak ka često dugom procesu za članstvo u EU. Zastoj u odnosima sa Beogradom će učiniti taj proces još dužim“, zaključuje se u tekstu američkog lista.


Posle tri decenije renovirano Odeljenje Čukarica – GC BEOGRAD\nPosle tri decenije renovirano Odeljenje Čukarica\nGradska sekretarka za socijalnu zaštitu Nataša Stanisavljević i direktorka Gradskog centra za socijalni rad u Beogradu Zorica Pavlović obišle su renovirani objekat Centra za socijalni rad na Čukarici. Gradska sekretarka je tom prilikom precizirala, ovaj objekat izgrađen je pre tri decenije i prvi put ove godine Grad Beograd je izdvojio sredstva za rekonstrukciju.\n– Uloženo je više od osamnaest miliona dinara. Kompletno je saniran krov, čime je zaustavljeno prokišnjavanje, urađeni su građevinsko-zanatski radovi, a objekat je dobio i nove toalete i slično, sve sa ciljem kako bi pedesetoro zaposlenih imalo dostojne uslove za rad – navela je Nataša Stanisavljević.\nOvo je nastavak ulaganja Grada Beograda u ustanove socijalne zaštite, dodala je ona, osvrnuvši se i na izdvajanja u cilju sprečavanja širenja kovida-19.\n– U svim objektima obezbeđena je dovoljna količina dezinfekcionih sredstava, zaštitnih maski i rukavica, beskontaktnih toplomera, dezobarijera. Novina je da su i u svih sedamnaest odeljenja postavljene i „klirit pregrade” i to kod pisarnica i delova objekata gde se radi sa dokumentacijom i poštom, kako bi se maksimalno zaštitili zaposleni. To je glavni interes, ali jednako je važno da i korisnici usluga budu zaštićeni – istakla je Nataša Stanisavljević.\nDirektorka Gradskog centra za socijalni rad Zorica Pavlović je podsetila da je pre nekoliko godina spisak potreba ove ustanove i njenih odeljenja bio dugačak, ali da se uspelo sa realizacijom vrlo ambicioznih planova i ciljeva, zahvaljujući Gradu Beogradu i nadležnom Sekretarijatu za socijalnu zaštitu.\nKako je naglasila, za pojedine opštine tražio se nov poslovni prostor, a druga grupa rešenih problema odnosila se na renoviranje postojećih objekata. Ovaj objekat na Čukarici jedan je od tri namenski izgrađenih za potrebe centra, pre više od trideset godina, te je zahtevao kompletnu rekonstrukciju.


RUSIJA DODATNO NAORUŽAVA KRIM! Više od 10 suhoja sletjelo u vojnu bazu - GlobalCir\nViše od deset borbenih aviona “Suhoj SU-27” i “Suhoj SU-30”, koje Rusija raspoređuje kako bi ojačala svoje vazduhoplovne snage na Krimu u vrijeme porasta tenzija sa Ukrajinom, stiglo je danas na to poluostrvo u Crnom moru, javlja Rojters pozivajući se na neimenovanog svjedoka.\nBritanska agencija navodi da su avioni sletjeli u vazduhoplovnu bazu u mjestu Belbek, u blizini Sevastopolja. Do porasta napetosti između Moskve i Kijeva došlo je poteklih nedjelja pošto je Rusija 25. novembra zaplijenila tri ukrajinska vojna broda, i uhapsila članove njihovih posada.\nRuski ministar spoljnih poslova Sergej Lavrov rekao je ranije da Ukrajina navodno priprema “provokaciju” u blizini Krima krajem godine.\nNADGLEDANJE PRIMIRJA: Vijeće sigurnosti UN-a šalje misiju posmatrača u Jemen


Jedna osoba je povređena u lančanom sudaru tri vozila oko 16.20 sati na Ibarskoj magistrali, jedan kilometar od Rušnja u smeru ka Lipovici, saznaje "Blic".\nAutomobil sleteo sa Ibarske\nJedan automobil je od siline udarca probio zaštitnu ogradu, a kako se može videti na video snimku, pretrpeo je značajnu materijalnu štetu.\nNa Ibarskoj magistrali već godinama unazad postoji nekoliko crnih tačaka. Jedna od tih je, kako su ranije za "Blic" rekli iz MUP-a, upravo kod Rušnja.\n- I dalje je ubedljivo najopasnija Ibarska magistrala, a najviše saobraćajnih nezgoda događa se kod Rušnja, u blizini motela "Šarić", zatim u Vreocima i kod Šopića - rekli su MUP-u 2019. godine.


Odbor podržao odluku o učešću Vojske Crne Gore u misijama - Vijesti.me\nOdbor podržao odluku o učešću Vojske Crne Gore u misijama\nPoslanik Demokratskog fronta Jovan Vučurović je ocijenio da ono što rade je "šamar za Crnu Goru, za onih 85 odsto građana koji se protive priznanju lažne države Kosovo"\n"U VCG već imamo oko 24 odsto pripadnika koji su8 bili angažovani u nekoj od misija, što je doprinijelo da proces dostizanja interperabilnosti i razvoja sposobnosti bude brži i efikasniji", kaže se u obrazloženju odluka.\nPoslanik Demokratskog fronta Jovan Vučurović je ocijenio da ono što rade je "šamar za Crnu Goru, za onih 85 odsto građana koji se protive priznanju lažne države Kosovo".\n"Voljom DPS-a VCG će biti dio okupacionih NATO snaga na Kosovu i Metohiji", rekao je on.\nKako je naveo, "prema izjavi premijera Duška Markovića priznanje lažne države Kosovo je izvršeno suprotno volji 85 odsto građana".\n"Takođe, građane niko nije pitao žele li da Crna Gora bude članica NATO, zato što je vlast imala podatke da je oko dvije trećine građana protiv ulaska u taj vojni savez", rekao je Vučurović.\n"I nakon svega, došlo se do ove situacije da pripadnici VCG budu dio okupacionih snaga NATO na nekim područjima, i što je najsramnije ova vlast ih šalje da budu dio okupacionih snaga NATO na području južne srpske pokrajine", kazao je Vučurović.


25. apr. 2018. 13:45 Objavljeno u FINANSIJE, POSAO\nBANJA LUKA – U Republici Srpskoj je, zbog stalnog rasta cijena roba i usluga, životni standard radnika i njihovih porodica u opadanju, te je potrebno hitno potpisivanje opšteg i granskih kolektivnih ugovora i povećanje plata svim zaposlenim, upozorili su iz Saveza sindikata.\nNajviše novca porodice u RS su prošlog mjeseca trošile za nabavku prehrane 699,17 KM. Stanovanje i komunalne usluge koštale su 581,32 KM, dok je za tekuće održavanje domaćinstva trebalo izdvojiti 105,05 KM. Odjeća i obuća koštale su 137,65 KM, higijena i njega zdravlja 88,54 KM, prevoz 200,23 KM, te obrazovanje i kultura 82,38 KM. Fena\nKljučne riječi: plate, sindikat, vazno, zivotni standard


J.R. , Tanjug\nIranski vrhovni vođa ajatolah Ali Hamnei juče je održao govor povodom napada koji je njegova zemlja izvela na američke vojne baze u Iraku kao osveti za ubistvo generala Kasema Sulejmanija. Govoreći o tenzijama između Irana i Amerike, ali i američkih saveznika širom sveta, Hamnei je takođe pomenuo i Albaniju.\nFoto: Tanjug / AP, EPA/ERIK S. LESSER / RAS Srbija\nHamnei je ovim rečima prozvao iranske opozicione mudžahedine koji su nakon iranske revolucije utočište pronašli u Iraku, a zatim 2013. u Albaniji.\nIranski vrhovni vođa poručio je juče da je raketni napad na baze sa američkim vojnicima u Iraku "šamar" Americi, ali da "vojna akcija nije dovoljna".\nRohani: Odseći ćemo ruke Americi\nKo su albanski mudžahedini?\nViše od šest godina Albanija je centar jedne od glavnih iranskih opozicionih grupa - Organizacije narodnih mudžahedina Irana (Mudžahedin-e Kalk - MEK).\nOrganizacija ima turbulentnu i krvavu istoriju. Kao islamsko-marksistički radikali, podržavali su iransku revoluciju 1979, u kojoj je svrgnut šah. Međutim, odnosi sa tadašnjim ajatolahom Homeinijom uskoro su se pogoršali. Kada je vlada počela da se obračunava s njima, Narodni mudžahedini morali su da spasavaju glavu.\nIranska podzemna baza: Lansiranje projektila\nNOVE EKSPLOZIJE U IRAKU Dve detonacije odjeknule u Bagdadu blizu SAD ambasade, Kongres sprema rezoluciju da OGRANIČI TRAMPOVE VOJNE AKCIJE\nPRETNJA EVROPI Mudžahedini koje niko nije hteo smestili u Albaniju\nIako su političari u Albaniji duboko podeljeni, gotovo svi javno podržavaju goste iz Irana - i vladajuće i opozicione stranke. Međutim, deo javnosti njihovo prisustvo vodi kao pretnju zbog činjenice da je Iran rešen da organizaciju iskoreni.\nPoslednjih godina stotine članova je napustilo organizaciju zbog strogih pravila, koja nameću celibat i kontrolišu njihove veze s porodicom. Sada desetine njih tavore u albanskoj prestonici Tirani, bez mogućnosti da se vrate u Iran i nastave sa svojim životom.\nMeta: "Albanija nije đavolska zemlja"\nAlbanija nije đavolska, već demokratska zemlja, poručio je sinoć albanski predsednik Ilir Meta u svom odgovoru Hamneiju.\nMeta tvrdi da su ljudska prava za Albaniju svetost, prenela je sinoć agencija Severne Makedonije MIA.\nMata je ocenio kao "provokaciju sa opasnim posledicama za stabilnost u regionu" iranski raketni napad na dve americke vojne baze u Iraku.


Ana Stanić - gost treće besplatne muzičke radionice\nPočetna/KATEDRA/Ana Stanić – gost treće besplatne muzičke radionice\nAna Stanić promo Štek House\nSana Life 13. septembra 2021.\tKATEDRA, MANIFESTACIJE, TRADICIJA, UMETNOST, ZANIMLJIVOSTI Ostavite komentar\nTreća radionica u okviru ciklusa BMR Open Season Vam u organizaciji Štek House-a najavljuju treću gošću – predavača Anu Stanić.\nNa muzičkoj radionici 20.septembra od 17h u Carpe Diem coctail garden-u moćićete da čujete , pitate i razgovarate sa ovom svestranom umetnicom na temu njenih muzičkih početaka, pevanja, komponovanja i položaja pop muzike i muzičara u Srbiji.\nAna Stanić je pevačica, kompozitor i diplomirani filmski i televizijski producent, rođena 8. decembra 1975. godine u Nišu. Svoje muzičko obrazovanje započela je u muzičkoj školi „Kosta Manojlović“ u Beogradu, odsek violina. Još tada je komponovala minijature na violini, kao i muziku na tekstove stranih hitova, a već sa 12 godina je napravila pesmu koju ce kasnije otpevati na svom prvom solo albumu pod nazivom “Javi se”.\nAna Stanić privatna arhiva\nPo završetku muzičke škole primljena je u veliki hor „Krsmanac“ i tu peva kao mecosopran naredne dve godine. U tom periodu kreće na časove solo pevanja kod tenora Milojka Pajevića u muzičkoj školi „Vojislav Vučković“. Sa 18 godina, postaje član dueta Mobi Dik i u naredne četiri godine komponuje neke od najvećih hitova ovog sastava. Prvi solo album Ana objavljuje 1998. godine. Osim svojih pesama, komponuje i muziku za reklame, dečije pozorišne predstave i druge izvođače.\nČlanica je Saveta autora u SOKOJ-u, Udruženja kompozitora Srbije, Udruženja muzičara džeza, zabavne i rok muzike, Ambasador je organizacije Dance4Life za borbu protiv AIDS-a, kao i Mreže organizacija za decu Srbije (MODS).Dobitnica je mnogih prestižnih nagrada za pevačicu, album i spot godine. PGP joj je dodelio nagradu za specijalan doprinos u pop muzici a Magazin Story dodelio joj je 2010. godine nagradu “Najinsprativniji potez” za njenu humanitarnu aktivnost.\nOznakeAna edukacija gost house mladi muzika predavač sesije Stanić Štek talenat\nPrethodni Akcija „Dan zdravlja“ održana u Nišu\nSledeći “Pazi na prazninu” – najbolja predstava na drugom “Teatru na raskršću”


Poremećaj sna – nesanica – Neuropraxis Novi Sad\nPoremećaji spavanja su jedan od najčešćih problema. Ovakva situacija nije samo posledica bolešljivosti ljudi, već odraz nedovoljnog spavanja kod ljudi. Svuda u svetu pa i kod nas nema čoveka koji u jednom momentu u životu nije imao problem sa spavanjem bilo koje vrste. Poremećaj sna ili hronična nesanica ometa nas u svakodnevnim aktivnostima tokom dana, a može da izazove depresiju, anksioznost i neke druge probleme.\nUkoliko se i vi nalazite među onima koje muči nesanica ili poremećaj sna zakažite pregled u ordinaciji Neuropraxis Novi Sad na kontakt telefon:\nNesanica odnosno poremećaj sna može da se definiše kao teško padanje u san, česta buđenja usred noći ili buđenje u ranu zoru bez mogućnosti da se ponovo zaspi.\nKao svojevrsan biološki ritam, san pruža šansu za oporavak i predstavlja važan uslov za održavanje života. Nesanica je najčešći poremećaj spavanja. Nesanica uključuje teškoće kod usnivanja, spavanja ili ponovnog usnivanja nakon ranog buđenja.\nPoremećaj sna se često javlja i u starijoj životnoj dobi, kada dolazi do izmene svakodnevnih aktivnosti, bržeg zamaranja, zdravstvenih tegoba i uzimanja veće količine lekova.\nNesanicu možemo podeliti kao:\nPovremena (javlja se ponekad)\nProlazna i povremena nesanica obično se javlja kod ljudi koji su privremeno izloženi nekom od sledećih faktora: stres, buka u okolini, ekstremne temperature, promene okruženja, nuspojave lekova.\nHronična nesanica je kompleksnija i često je rezultat kombinacije faktora, koji imaju u pozadini fizičke i mentalne poremećaje.\nJedan od tri čoveka imaju nesanicu u nekom trenutku svog života. Postoje određeni faktori koji povećavaju mogućnost nastanka nesanice kao što je: starije životno doba (češće kod ljudi iznad 60-e), žene (u menopauzi), osobe koje su bolovale ili boluju od nekog oblika depresije.\nNesanicu je ponekad teško dijagnostifikovati zbog njene delimično subjektivne prirode ali je treba lečiti zato što može prouzrokovati probleme tokom dana, kao što je umor, nedostatak energije, teškoće u koncentraciji, razdražljivost, nemogućnost funkcionisanja čoveka.


Vreme - Još jedna značajna Deltina investicija u zemljama EU: Delta Planet i u Varni\nVREME 1392, 7. septembar 2017. / EXTRA\nJoš jedna značajna Deltina investicija u zemljama EU:\nDelta Real Estate, članica Delta Holdinga, u partnerstvu sa bugarskom firmom AP Investments, završila je akviziciju šoping-mola u Varni, na Crnom moru. Varna je drugi po veličini grad u Bugarskoj i važan turistički centar\n"Delta Real Estate nastavlja svoje strateško širenje u oblasti nekretnina. Zadovoljstvo mi je da mogu zvanično da najavim otvaranje još jednog gradilišta u zemlji Evropske unije, u Bugarskoj", izjavila je Zorana Ždrale Burlić, generalni direktor Delta Real Estatea.\nOvaj projekat, pod imenom Delta Planet i vredan 120 miliona evra, razvijaće zajedno sa partnerom, kompanijom AP Investments iz Sofije, na čijem čelu su dvojica poznatih bugarskih preduzetnika, Angel Angelov i Peter Dudolenski, i koja poseduje veliki broj investicija u oblasti razvoja nekretnina, zdravstva, trgovine i maloprodaje.\nIzvođenje završnih radova na objektu, površine 110.000 m², počinje ovih dana, a otvaranje je planirano u maju 2018. godine. Radove će izvoditi bugarska firma Planex.\nŠoping-mol Delta Planet u Varni imaće 3 sprata i 3 podzemne etaže za parkiranje, 12 najsavremenijih bioskopskih sala i oko 160 lokala različite namene. Planirano je dovođenje novih, svetski poznatih modnih brendova, a poseban kuriozitet biće zelena bašta na krovu, sa pogledom na grad i Crno more, što će objekat činiti jedinstvenim u okolini.


Jeremić: ne smemo izneveriti građane - Blitz RS - Vesti\nPredsednik Narodne stranke Vuk Jeremić izjavio je da on i predsednik Stranke slobode i pravde (SSP) Dragan Đilas neće dozvoliti da bilo kakvo individualno neslaganje ili nesporazum dovede do toga da „režim u aprilu ne bude poslat na smetlište istorije“.\n„U ovoj situaciji je potpuno nebitno kakvi su Đilasovi i moji lični odnosi. Obojica smo zreli i odgovorni ljudi i predvodimo dve danas po mnogo čemu najistaknutije opozicione stranke“, rekao je Jeremić u intervjuu za list „Nova“, prenela je Narodna stranka.\nNa pitanje ko bi bio najbolji kandidat opozicije za predsednika Srbije, Jeremić je odgovorio da je prvi izbor Narodne stranke za zajedničkog predsedničkog kandidata koalicije potpredsednik te stranke Miroslav Aleksić, za koga je rekao da je „srčan, hrabar, pametan, čestit, porodičan čovek iz naroda, koji je u naponu životne snage“.\n„Mislim da bi on i (potpredsednica SSP) Marinika Tepić, kao predsednički kandidat i nosilac parlamentarne liste naše koalicije, bili odličan tandem na predstojećim izborima“, rekao je Jeremić.\nJeremić je rekao i da na kandidaturi bivšeg potpredsednika Narodne stranke Zdravka Ponoša „insistira jedan od koalicionih partnera“, iako je, prema njegovim rečima, „poznato da se Ponoš jednostrano povukao sa svih funkcija u Narodnoj stranci, svega nekoliko meseci pred najvažniju bitku od njenog osnivanja“.\n„Uprkos tome, mi smo spremni da u dobroj volji razmotrimo njegovu potencijalnu kandidaturu, ukoliko najnovija istraživanja, koja radimo u dogovoru sa našim koalicionim partnerima, pokažu da se situacija u medjuvremenu značajno promenila, i da je upravo Ponoš taj koji bi imao najbolje šanse da na izborima pobedi Vučića“, rekao je Jeremić.\nNa pitanje da li je Đilas taj koji insistira na kandidaturi Ponoša, Jeremić je rekao da mu elementarno vaspitanje, kao i želja da zarad dobrih odnosa u koaliciji ne upiru jedni na druge prstom u javnosti, ne dozvoljavaju da odgovori na to pitanje.\nPredsednik Narodne stranke je naglasio da ništa ne bi smelo da dovede u pitanje opstanak koalicije i da bi njen raspad dva meseca pred izbore imao „katastrofalne posledice za opoziciju“.\n„Veliki broj opoziciono nastrojenih birača bi se razočarao i tog dana ostao kod kuće. Upravo to bi moglo predstavljati razliku izmedju pobede i poraza u Beogradu, na primer“, rekao je Jeremić.\n„Narodna stranka će se u potpunosti držati koalicionog sporazuma koji smo potpisali sa SSP, Demokratskom strankom, Pokretom slobodnih građana, Pokretom Slobodna Srbija, Demokratskom zajednicom vojvođanskih Mađara, Pokretom za preokret i drugim političkim organizacijama“, dodao je Jeremić.\n„Građani od nas očekuju da budemo jedinstveni, ne smemo ih izneveriti“, kazao je Jeremić.


Restoran Dva Jelena - Feel Serbia | Best live music and food Belgrade\nLokacija: Skadarska 22\nRestoran Dva jelena se nalazi u Skadarliji, boemskoj četvrti Beograda poznatom i kao beogradski Monmartr (Monmartr je deo Pariza u kome se vekovima skuplja umetnička elita grada). Dva jelena je jedna od najstarijih i najposećenijih kafana/restorana u Beogradu a ujedno je i najveći à la carte restoran, simbol tradicije i srpske nacionalne kuhinje.\nRestoran je osnovan je 1832. godine, i od tada ponosno ispisuje stranice bogate istorije Beograda kao jedna od omiljenih gradskih kafana, koja i dan-danas okuplja čuvare urbanog duha prestonice, ljubitelje nacionalne kuhinje i dobrih vina iz celog sveta.\nRestoran Dva Jelena ima nekoliko unutrašnjih sala koje mogu da prime oko 450 gostiju, i pet terasa na kojima se može smestiti još 350 osoba. Restoran je mesto gde se svakog dana uživa u dobroj hrani, prijatnom ambijentu i vrhunskoj usluzi.\nPiano Lounge oplemenjuje atmosferu za vreme ručka, dok su večeri rezervisane za nezaboravan provod uz tamburaše i starogradsku muziku.\nNekada ste u kafani Dva jelena mogli sresti čuvene jugoslovenske i svetske diplomate, pisce, glumce i umetnike, poput Đure Jakšića, Žanke Stokić, Laze Kostića, Milovana Glišića, Josipa Broza Tita ili Margaret Tačer, a poslednjih godina Pirsa Brosnana, Žerar Depardjea, tim Džejmija Olivera, Dina Merlina ili glumačku ekipu filma Montevideo.\nVredinijim od svega, čini se, je to što ćete svakog dana ovde sresti i nasmejane Beograđane, drage goste iz raznih evropskih zemalja, kao i turiste iz celog sveta.\nPozovite svoje prijatelje na ručak ili večeru, opustite se u prelepom ambijentu izabranog restorana i probajte najukusnije specijalitete određenih kuhinja u Beogradu. Na Feel Belgrade sajtu vam pružamo najkvalitetnije informacije o beogradskim restoranima.\nPrezentujemo najrazličitije restoranske ponude, autentične ambijente a sve u cilju da Vam pomognemo pri izboru mesta na kome ćete uživati.\nRestoran Dva Jelena - Vremenska prognoza i lokacija


Autobiografska knjiga Hillary Clinton prepravljena na Mandarinskom jeziku - 2003-09-24\nJedna druga pričaonica postala je veliki hit u Kini. Naime, autobiografska knjiga bivše prve dame Sjedinjenih Država, Hillary Clinton je veliki hit u Kini, ali njena verzija na Mandarinskom jeziku je prepravljena kako bi se uklonili komentari koje Peking smatra uvrjedljivim.\nKnjiga gospodje Clinton pod naslovom Živeći istoriju je prodata u 200 hiljada primjeraka u Kini od kada je objavljena, 3 augusta. Medjutim, nekoliko pasusa u knjizi su izmjenjeni, ili izbrisani od strane kineskog izdavača, uključujući one koji se odnose na prominentnog kinesko-američkog aktivistu za ljudska prava, Harry Vua.\nNew York Times piše da je senatorka Clinton iznenadjenja i uvrjedjena tim promjenama. Glasnogovrnik kineskog izdavača je saopćio da su promjene izvršene, ali je rekao da to nije narušilo integritet autobiografije gospodje Clinton.


Po tom osnovu su izrečene kazne od 2,09 miliona evra, saopšteno je iz Poreske uprave (PU) Crne Gore. Građani su u proteklih šest godina po tom osnovu podneli ukupno 8,57 hiljada prijava.\nIzrečene su kazne od 2,09 miliona evra\n"U kategoriji rada na crno prijavljeno je 6,09 hiljada nepravilnosti, te su izrečene kazne od 463,69 hiljada evra. Građani su prijavili i dve hiljade slučajeva kršenja potrošačkih prava, sa iznosom kazni od 166,47 hiljada evra", kazali su iz PU, pišu "Dnevne novine".\nOni su dodali da je prijavljeno i 368 nepravilnosti na kupalištima, na osnovu kojih su izrečene novčane kazne od ukupno 51,98 hiljada evra.\nPredstavnici PU su saopštili da je tokom šestogodišnje realizacije kampanje obezbeđena podrška građana u borbi protiv sive ekonomije.\n"Na osnovu toga je evidentirano 17,04 hiljade prijava neregularnog poslovanja i izrečeni prekršajni nalozi u ukupnoj novčanoj vrednosti od 2,78 miliona evra. Kroz projekat su definisane tri vrste nepravilnosti i to neizdavanje fiskalnih računa, rad na crno i kršenje potrošačkih prava", precizirali su u PU.


Žabalj: Dodeljene plakete najuspešnijim sportistima -\n8. aprila 2019.0835\nU svečanoj sali Skupštine opštine Žabalj, uručene su plakete Sportskog Saveza opštine Žabalj, najuspešnijim sportskim klubovima i pojedincima sa teritorije opštine Žabalj, za 2018.godinu.\nNa svečanosti su pored sportista i predstavnika klubova učestvovali i član Opštinskog veća za sport Zoran Šolaja, predsednik Sportskog saveza opštine Žabalj Uroš Bogojević, kao i predsednik skupštine udruženja Sport za sve Marko Miletić.\nNa samom početku svečanosti, prisutnima su se obratili Zoran Šolaja i Uroš Bogojević, koji su čestitali dobitnicima plaketa na izuzetnom uspehu koji su ostvarili u predhodnom periodu kroz pojedinačne, ali i ekipne sportove.\nPrema rečima Zorana Šolaje, lokalna samouprava prepoznaje značaj sporta za razvoj celokupne lokalne zajednice i naglasio je da će Opština nastaviti da pomaže sportske klubove ali i pojedince koji ostvaruju najbolje rezultate.\nImena dobitnika plaketa su sledeća:\nNajuspešniji sportista – Dušan Dimić\nNajuspešnija sportistkinja – Jelena Zekić\nNajuspešniji sportski radnik – Renata Petrić\nNajuspešniji trener – Miodrag Babić\nNajuspešniji stručnjak u sportu – dr. Nikola Dukić\nNagrada za životno delo – Milan Josimov\nNajuspešniji sportski tim-muškarci – FK „Bačka“ Đurđevo\nNajuspešniji sportski tim-žene – OK „Žabalj-Volej“ Žabalj\nNajuspešnija sportska akcija – USR „Stara Tisa„ Čurug\nRelated tags : marko miletićsportisti žabaljsportski savez opštine žabaljuroš bogojevićzoran šolaja\nPančevo: iz Tamiša izvučena stabla koja su otežavala plovidbu\n13. novembra 2020.0841\n9. septembra 2021.0227\n6. jula 2022., 14:44


15. jul 2014. Šesto vanredno zasedanje Narodne skupštine Republike Srbije u 2014. godini\nU zahtevu za održavanje Šestog vanrednog zasedanja utvrđen je dnevni red sa četiri tačke:\n1. Predlog zakona o izmenama i dopunama Zakona o radu, koji je podnela Vlada;\n2. Predlog zakona o izmenama i dopunama Zakona o penzijskom i invalidskom osiguranju, koji je podnela Vlada;\n3. Predlog zakona o otklanjanju posledica poplava u Republici Srbiji, koji je podnela Vlada i\n4. Izveštaj o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, koji je podnela Vlada.\nPre prelaska na rad, predsednici, odnosno ovlašćeni predstavnici poslaničkih grupa, narodni poslanici Enis Imamović, Mirko Čikiriz, Marko Đurišić, prof. dr Dušan Milisavljević i dr Nebojša Petrović, zatražili su obaveštenja i objašnjenja u skladu sa članom 287. Poslovnika Narodne skupštine.\nNarodna skupština prihvatila je predlog narodnog poslanika Zorana Babića da se obavi zajednički načelni pretres o Predlogu zakona o izmenama i dopunama Zakona o radu i Predlogu zakona o izmenama i dopunama Zakona o penzijskom i invalidskom osiguranju i zajednički načelni i jedinstveni pretres o Predlogu zakona o otklanjanju posledica poplava u Republici Srbiji i Izveštaju o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.\nNarodna skupština je konstatovala da je Lazar Krstić podneo ostavku na funkciju ministra finansija i da mu je time prestao mandat ministra finansija.\nNarodna skupština je, na predlog Odbora za administrativno-budžetska i mandatno-imunitetska pitanja, konstatovala prestanak mandata pre isteka vremena na koje je izabran, narodnom poslaniku Petru Škundriću, danom podnošenja ostavke.\nNarodna skupština je započela zajednički načelni pretres o predlozima zakona iz tačaka 1. i 2. dnevnog reda, koje je obrazložio ministar za rad, zapošljavanje, boračka i socijalna pitanja Aleksandar Vulin.\nU popodnevnom delu rada, Narodna skupština je nastavila i zaključila zajednički načelni pretres o predlozima zakona iz tačaka 1. i 2. dnevnog reda zasedanja, odnosno o Predlogu zakona o izmenama i dopunama Zakona o radu i Predlogu zakona o izmenama i dopunama Zakona o penzijskom i invalidskom osiguranju.\nDrugog dana, 16. jula, Narodna skupština je započela zajednički načelni i jedinstveni pretres o aktima iz tačaka 3. i 4. dnevnog reda, odnosno o Predlogu zakona o otklanjanju posledica poplava u Republici Srbiji i Izveštaju o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.\nU ime predlagača, akte su obrazlagali potpredsednica Vlade i ministarka građevinarstva, saobraćaja i infrastrukture prof. dr Zorana Mihajlović, ministarka poljoprivrede i zaštite životne sredine prof. dr Snežana Bogosavljević Bošković, ministar bez portfelja zadužen za vanredne situacije mr Velimir Ilić i ministar odbrane Bratislav Gašić.\nDo kraja rada, Narodna skupština vodila je i zaključila zajednički načelni i jedinstveni pretres o aktima iz tačaka 3. i 4. dnevnog reda zasedanja.\nTrećeg dana rada, 17. jula, Narodna skupština je otvorila pretres u pojedinostima prve tačke dnevnog reda - Predlog zakona o izmenama i dopunama Zakona o radu.\nPre prelaska na rad, predsednici, odnosno ovlašćeni predstavnici poslaničkih grupa, narodni poslanici Aleksandar Čotrić, Riza Halimi, Dubravka Filipovski, Marko Đurišić, Gordana Čomić, Aleksandar Marković i Srđan Dragojević, zatražili su obaveštenja i objašnjenja u skladu sa članom 287. Poslovnika Narodne skupštine.\nU popodnevno delu rada, Narodna skupština je zaključila pretres u pojedinostima prve tačke dnevnog reda - Predlog zakona o izmenama i dopunama Zakona o radu.\nNakon završenog pretresa u pojedinostima Predloga zakona o izmenama i dopunama Zakona o radu, Narodna skupština je u nastavku rada započela i završila pretres Predloga zakona o izmenama i dopunama Zakona o penzijskom i invalidskom osiguranju, u pojedinostima.\nPošto je Narodna skupština zaključila pretres o Predlogu zakona o izmenama i dopunama Zakona o radu i Predlogu zakona o izmenama i dopunama Zakona o penzijskom i invalidskom osiguranju, u načelu i pojedinostima, predsednica Narodne skupštine Maja Gojković odredila je petak, 18. jul 2014. godine, sa početkom u 10.00 časova kao Dan za glasanje o prve dve tačke dnevnog reda Šestog vanrednog zasedanja Narodne skupštine Republike Srbije u 2014. godini.\nU Danu za glasanje, 18. jula, Narodna skupština usvojila je, većinom glasova narodnih poslanika Predlog zakona o izmenama i dopunama Zakona o radu, i Predlog zakona o izmenama i dopunama Zakona o penzijskom i invalidskom osiguranju, koji je podnela Vlada.\nU popodnevnom delu zasedanja Narodna skupština je započela i zaključila pretres u pojedinostima Predloga zakona o otklanjanju posledica poplava u Republici Srbiji, koji je podnela Vlada.\nPošto je Narodna skupština zaključila pretres o Predlogu zakona o otklanjanju posledica poplava u Republici Srbiji, koji je podnela Vlada, predsednica Narodne skupštine Maja Gojković odredila je petak, 18. jul 2014. godine, sa početkom u 18 časova kao Dan za glasanje o Predlogu zakona o otklanjanju posledica poplava u Republici Srbiji i Izveštaju o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, koji je podnela Vlada.\nU Danu za glasanje, 18. jula, Narodna skupština usvojila je, većinom glasova narodnih poslanika, Predlog zakona o otklanjanju posledica poplava u Republici Srbiji i predloge zaključaka koje su povodom razmatranja Izveštaja o elementarnoj nepogodi – poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava, koji je podnela Vlada, podneli Odbor za prostorno planiranje, saobraćaj, infrastrukturu i telekomunikacije, Odbor za odbranu i unutrašnje poslove, Odbor za spoljne poslove, Odbor za privredu, regionalni razvoj, trgovinu, turizam i energetiku, Odbor za pravosuđe, državu upravu i lokalnu samoupravu, Odbor za finansije, republički budžet i kontrolu trošenja javnih sredstava i Odbor za poljoprivredu, šumarstvo i vodoprivredu.\nPošto je Narodna skupština obavila raspravu i odlučivanje o svim tačkama dnevnog reda, predsednica Narodne skupštine Maja Gojković zaključila je Šesto vanredno zasedanje Narodne skupštine Republike Srbije u 2014. godini.\nSTENO BELEŠKE - Šesto vanredno zasedanje Narodne skupštine Republike Srbije u 2014. godini 1. dan\nSTENO BELEŠKE - Šesto vanredno zasedanje Narodne skupštine Republike Srbije u 2014. godini 2. dan\nSTENO BELEŠKE - Šesto vanredno zasedanje Narodne skupštine Republike Srbije u 2014. godini 3. dan\nSTENO BELEŠKE - Šesto vanredno zasedanje Narodne skupštine Republike Srbije u 2014. godini 4. dan\nZapisnik sednice Šestog vanrednog zasedanja Narodne skupštine Republike Srbije u 2014. godini


Akcija pospremanja grada u subotu od 9.00 časova, pridružite se | BL Portal\nAkcija pospremanja grada u subotu od 9.00 časova, pridružite se\n27. Septembra 2019. 10:47\nTim za male intervencije i Gradska uprava pozivaju sve sugrađane i ljude dobre volje kojima je Banja Luka u srcu, da se druže i pomognu u pospremanju grada, od Tržnice do Narodnog pozorišta Republike Srpske.\nAkcija pospremanja grada počinje u subotu 27. septembra, okupljanjem u 9.00 časova, u Parku Petar Kočić. Zatim će učesnici biti raspoređeni u pet timova, zadužiće alat i sredstva, te započeti rad u 9.30 časova.\nBiće izvođeni brojni radovi, kao što su: montiranje novog i popravljanje oštećenog mobilijara, detaljno čišćenja urbane opreme i bojenje mobilijara, uklanjanja neispravne i neadekvatne opreme i slično, a sve kroz druženje i opuštenu atmosferu.\nProfesor Milenko Stankvović, šef Tima za male intervencije, kaže da su osnovna ciljna grupa mladi ljudi (srednjoškolci, studenti) koji su puni pozitivne energije i entuzijazma, ali da su u akciju pospremanja dobro došli ljudi svih generacija.\nSvi oni koji su izabrali Banju Luku za mjesto svog življenja ili obrazovanja, vjerujemo da vole ovaj grad i žele da aktivno učestvuju u njegovom uređenju. Zajednički cilj je da grad učinimo ljepšim i ugodnijim mjestom za život. Sama činjenica da je u prvih sto prijavljenih za akciju pospremanja grada prosjek godina 22, govori dovoljno da smo postigli cilj. Tim za male intervencije u prostoru želi da aktivira sve raspoložive ljudske i materijalne resurse grada, kako bi pozitivnu energiju ljudi u Banjoj Luci usmjerili u pravcu zajedništva i zadužbinarstva. Naša dobra volja i domaćinski odnosu prema javnom dobru moraju biti prvorazredan interes – rekao je Stanković dan uoči početka akcije pospremanja grada.\nOn dodaje da su pripremne aktivnosti obuhvatile sagledavanje pozicije, funkcije i boniteta elemenata popločanja, urbanog mobilijara i stanja malih formi na navedenom prostoru. Stanković naglašava da su definisane akupunkturne tačake za prostorne intervencije.\nJedan od ciljeva pospremanja grada je i provjera mehanizma radne akcije i afirmacija aktivne zajednice koja podržava svoj grad i želi da učestvuje u pozitivnim promjenama. I ovom prilikom pozivamo sve zainteresevone u gradu na Vrbasu da nam se jave i aktiviraju u procesu stvaranja humanijijeg i kreativnijijeg ambijenta u urbanom okruženju (javnih prostora u centru grada) putem mehanizama malih intervencija, a ovo je svkako i prilika da široj javnosti piošaljemo pozitivnu poruku kada je u pitanju naš odnos prema gradu u kojem živimo – zaključio je Stanković.\nU Banjaluci počinje zimsko radno vrijeme za ugostiteljske objekte\nRadovi “gase” struju: Sutra bez električne energije ovi dijelovi grada\n24. Januara 2021. 17:00\nStanivuković obećao pomoć porodici Kovačević: Ovaj problem moramo da riješimo sistemski


1. mesto - GS Studio\nNa konkursu za najlepši krov, koji je raspisao Tondach d.o.o. iz Kanjiže, u kategoriji spomenika kulture i verskih objekata, prvo mesto je osvojila Mađarska građanska kasina u Somboru, koju je projektovao GS studio. Glavni nosilac projekta je Mađarska, a izvođači radova su “Visokogradnja Konc Kornel” i “Novogradnja Bezdan”.\nNa konkurs su se mogle prijaviti zgrade, koje su završene 2015-2016 godine, sa krovom pokrivenim Tondach crepovima. Na konkursu je učestvovalo 40 objekata, podeljenih na tri kategorije: javni objekti, porodične kuće i spomenici kulture i verski objekti.\nSvečana dodela nagrada je održana decembra 2016. godine. Novčana nagrada za prvo mesto je iznosila 2000 evra, a za drugo mesto 1500 evra. Nagrade je pobednicima uručio dr Igor Marić - predsednik Udruženja arhitekata Srbije.


Nemačka vlada ne očekuje normalizaciju turističkog tržišta pre leta - Novosti - Turistički svet\nNemačka vlada ne računa na normalizaciju turističkog tržišta pre leta, rekao je u ponedeljak portparol nemačkog ministarstva ekonomije.\n„Mislim da će sledeća dva do tri meseca putovanja biti teško zamisliti“, rekao je nemački vladin komesar za turizam Thomas Bareiss nemačkim medijima. Očekuje da će turističko tržište početi da se oporavlja u drugom tromesečju i potpuno oživeti do leta.\n„Posle Pedesetnice očekujemo da će se situacija popraviti i da će turizam biti potpuno oživljen do leta“, rekao je Bareiss, misleći na praznik kojim se Uskrs završava u hrišćanskoj tradiciji, a koji pada na kraj maja ove godine.\nLeti će, prema proceni demohrišćanskog političara, biti moguća turistička putovanja ne samo unutar Nemačke, već i interkontinentalna putovanja.\n„Ako zaista uspemo da vakcinišemo većinu građana u drugom kvartalu, imat ćemo relativno sigurnu situaciju što se tiče putovanja“, rekao je Bareiss. Ponovno je potvrdio stav nemačke vlade da ne bi trebalo da postoji razlika u lečenju onih koji su vakcinisani i onih koji nisu.\n"Naša želja je da svi budu podjednako tretirani, bez obzira da li su vakcinisani ili ne", rekao je državni sekretar u ministarstvu ekonomije.


09. 12. 2015. NUNSKomentari (0)\nNUNS: Suđenje za ubistvo Ćuruvije mora biti otvoreno za javnost\nNezavisno udruženje novinara Srbije očekuje da Sudsko veće Specijalnog suda, koje postupa u suđenju za ubistvo novinara Slavka Ćuruvije, odbaci zahtev Bezbednosno-informativne agencije (BIA) da se sa svedočenja dvojice bivših pripadnika Resora državne bezbednosti isključi javnost.\nNUNS smatra da ceo tok ovog suđenja treba da bude otvoren za javnost, jer se posle 16 i po godina mora utvrditi kompletna istina o ovom državnom zločinu.\nNUNS podržava stav predsednika Komisije za istraživanje ubistava novinara Verana Matića da "ne postoji nijedan razlog da se traži od suda da zatvori za javnost svedočenje bilo koga u slučaju suđenja za ubistvo novinara Slavka Ćuruvije".\nRočište suđenja za ubistvo Slavka Ćuruvije, novinara i vlasnika listova Dnevni telegraf i Evropljanin, koje je trebalo da se održi juče u Specijalnom sudu, prekinuto je iako su došli pozvani svedoci, Branko Važić, bivši načelnik Četvrtog odeljenja beogradskog centra Resora državne bezbednosti, i Goran Živaljević, koji je u vreme ubistva bio radnik kontraobaveštajnog sektora tog centra.\nRazlog za prekid suđenja je kontradiktorna odluka BIA kojom su ova dva svedoka oslobođena obaveze čuvanja državne tajne. U istoj odluci, međutim, traži se da se sa njihovih svedočenja isključi javnost.\nU Beogradu 09.12.2015.\nNUNS zahteva kažnjavanje napadača na novinare Politike\nKazniti napadača na novinarku Milicu Ivanović\nNUNS duboko zabrinut zbog poziva na linč novinara\nVukašin Obradović: Napad SNS na Oliveru Kovačević je pritisak na javni servis!


Za očuvanje i unaprijeđenje šumskog biodiverziteta 4 miliona KM - Šumarstvo | Agroklub.ba\nZa očuvanje i unaprijeđenje šumskog biodiverziteta 4 miliona KM\nProgramom je planirano 5.000 KM za projekte pojedinaca i 20.000 KM za projekte nevladinih organizacija. To su sredstva koja se dodjeljuju na osnovu javnih poziva\nZa oblast šumarstva, odnosno provođenje šumsko-uzgojnih radova i radova na zaštiti šuma na području Kantona Sarajevo ove godine je planiran iznos od 3.980.000 KM. Vlada je na prošloj sedmici usvojila program kojim se precizira svrha i načini utroška namjenskih sredstava prikupljenih po osnovu općekorisnih funkcija šuma (OKFŠ-a), a za potrebe finasiranja i sufinansiranja projekata u šumsko – uzgojnoj oblasti, s ciljem trajnosti općeg dobra šuma i šumskog zemljišta.\nOsim toga, kako je istakao ministar privrede Adnan Delić, on uključuje i projekte koji se odnose na osnovne funkcije šuma, te projekte pojedinaca i nevladinih organizacija koji podstiču i unapređuju biološke fukcije šuma, odnosno održavanje biodiverziteta, kao i ekonomske i produžene, odnosno socijalne funkcije šuma.\n"Programom je planirano 5.000 KM za projekte pojedinaca i 20.000 KM za projekte nevladinih organizacija. To su sredstva koja se dodjeljuju na osnovu javnih poziva, a tiču se realizacije aktivnosti uzgoja i zaštite šuma i šumskog zemljišta i u privatnom vlasništvu", kazao je ministar Delić.\nOstalih 3.955.000 KM predviđeni su za za kapitalne projekte iz oblasti šumarstva, među kojima su i oni izgradnje protivpožarnih puteva - za koje je planirano 270.000 KM, te 782.000 KM za rekonstrukciju i sanaciju protivpožarnih puteva.\n"Ugroženost šuma šumskim požarima predstavlja najjači oblik destrukcije šuma i šumskog zemljišta i zato za realizaciju projekata koji će pomoći u prevenciji požara i lakšem pristupu šumskim područjima u slučaju požara izdvajamo više od milion KM. Šumski putevi su preduslov adekvatne borbe protiv požara", rekao je Delić.\nOsim u borbi protiv šumskih požara, kako je dodao, ovi putevi omogućavaju i realizaciju svih aktivnosti u šumi s aspekta kontinuiteta gospodarenja šumama, ali i mogućnost pristupa šumskoj biomasi koja će nam biti potrebna kao repromaterijal za peletaru.\nNaveo je da i da usvojeni program obuhvata još niz drugih kvalitetnih projekata, poput sanacije požarišta, popunjavanja šumskih kultura, šumsko–uzgojnih mjera na njezi šumskih kultura, proreda u šumskim kulturama, radova na zaštiti šuma, gradnje i sanacije šumske infrastrukture, rasadničke proizvodnje, kao i aktivnosti na realizaciji projekata rekonstrukcije i konverzije izdanačkih šuma.\nSve navedene aktivnosti realizirat će se u skladu s Pravilnikom o postupku i kriterijima za dodjelu namjenskih sredstava u oblasti šumarstva iz Budžeta Kantona Sarajevo.\nŠume Šumski požar Zaštita šuma Adnan Delić Ministarstvo privrede KS\nBiH zabranila izvoz oblovine, peleta i ogrjevnog drveta


Ronaldu je valjalo, valjda će i Partizanu - Sportske.net\nRonaldu je valjalo, valjda će i Partizanu\nCentralni deo priprema za novu sezonu fudbaleri Partizana će obaviti u novoj trening bazi koja je pre četiri godine bila domaćin reprezentativcima Portugala.\nPartizan odložio promociju pojačanjaSrbin bira između Lensa i PartizanaVan der Vart u Partizanu?! Evo šta kaže Iliev!Odlazi ''vojnik Partizana'', čeka se nova ''desetka'' i ''dupla devetka''!Partizan: ''Grobari, ne brinite!''\nŠef stručnog štaba fudbalskog kluba Partizan Ivan Tomić obaviće prozivku igrača već u sredu, a potom će crno-beli nastaviti sa radom u svom Sportskom centru Teleoptik u Zemunu.\nDobar deo priprema za novu sezonu crno-beli će odraditi u "svojoj kući", ali će za glavnu fazu otputovati u poljsko mesto Opalenjica koja će zameniti mariborsko Pohorje nakon više godina.\nNova trening baza Partizana nalazi se u blizini poljskog grada Poznanja, a nedaleko od granice sa Nemačkom.\nRadi se o trening centru koji je 2012. godine tokom Evropskog prvenstva u fudbalu bio baza reprezentacije Portugala i nema sumnje da će i fudbaleri Partizana imati vrhunske uslove za rad.\nDovoljno je reći da se u Opalenjici nalazi 20 fudbalskih terena od kojih 16 sa prirodnom podlogom i standardnim dimenzijama (108m x 68m), a ne treba trošiti reči na to kakav je hotelski smeštaj i šta sve ova destinacija nudi sportskim klubovima.\nSve navedeno ukazuje da će ekipa Ivana Tomića imati vrhunske uslove za rad zbog čega igračima preostaje da daju svoj maksimum i da se na najbolji mogući način pripreme za novu sezonu.


Treća doza kineske vakcine samo za one sa slabijim imunološkim odgovorom? - 26.04.2021, Sputnik Srbija\nIzvesno je da će biti potrebna treća doza kineske vakcine Sinofarm protiv kovid-19, ali ne za sve vakcinisane, već za one kod kojih je nastao blaži imunološki... 26.04.2021, Sputnik Srbija\n10:40 26.04.2021 (Osveženo: 10:41 26.04.2021)\nIzvesno je da će biti potrebna treća doza kineske vakcine Sinofarm protiv kovid-19, ali ne za sve vakcinisane, već za one kod kojih je nastao blaži imunološki odgovor ili njegov izostanak, izjavila je Marija Gnjatović iz Instituta za primenu nuklearne energije (INEP).\nMarija Gnjatović, naučni saradnik INEP-a, rekla je za TV K1 da je sada sasvim jasno da će vakcine novije tehnologije stvarati dugoročniju zaštitu, minimum godinu dana, ističući da su sve vakcine bezbedne s tim što kineska kasnije stvara antitela.\n„Sinofarm je vrlo bezbedna, klasična vakcina, ali slabija je malo. Mana vakcine je što kasnije deluje“, rekla je Gnjatovićeva.\nOna je kazala da vakcinacija deluje da oni koji nemaju antitela, u kontaktu sa virusom jako brzo razviju zaštitu, dodajući da nije potvrđeno nijedno ugrožavajuće dejstvo nakon primene vakcine.\n„U pitanju su očekivane reakcije, malaksalost, temperatura, bol na mestu uboda“, navela je Gnjatovićeva.\nOna se osvrnula i na novu varijantu virusa kojom je zaražen veliki broj ljudi u Indiji, ukazujući da ne postoje naučni dokazi da li je taj soj opasniji u smislu izazivanja teže kliničke slike ili bržeg širenja virusa, preneo je Tanjug.\n„Taj virus je za praćenje i strogu kontrolu“, poručila je.


Aktuelno: Za „nevidljivog“ lovca Su-57 se razvija gama raketa smanjenih gabarita - TopVesti.rs\nAktuelno: Za „nevidljivog“ lovca Su-57 se razvija gama raketa smanjenih gabarita\nRussia Beyond | pre 8 meseci\nOsnovna karakteristika lovačkog aviona Su-57 koja mora da zadovolji standard male radarske reflektivnosti dodatno su usložili posao razvojnih konstruktora koji razvijaju naoružanje za ovu letelicu. To naoružanje mora da ima iste, ako ne i bolje performanse od sadašnjih raketa, dok istovremeno njihov oblik ne sme da naruši „steltnost“ aviona. Ove rakete\nRaketni sistemi „Jars“ izašli na rute borbene patrole\nJoškar-Olski sastav Raketnih trupa strateške namene preoružan je u proleće prošle godine mobilnim raketnim kompleksima „Jars“. Autonomni lansirni uređaji mobilnih raketnih sistema „Jars“ iz Joškar-Olskog raketnog sastava izašli su na rute borbene patrole. Raketaši se ne zadržavaju dugo na istom mestu. Završivši dežurstvo na položajima na terenu grupa\nPravda | pre 8 meseci\nRenomirani moskovski dnevni list Izvestija objavio je da Rusija uveliko radi na “sredstvima zaštite od hipersoničnog oružja“. Ovaj list se pozvao na eksperta iz vojno-industrijskog kompleksa koji je ocenio da je to krajnje neophodno i zato što su Sjedinjene Države objavile da će tokom 2020-te testirati četiri nova hipersonična projektila. Izvestija\nMiG-41 postaje ubica hiperzvučnih raketa\nZa ruske lovce presretače MiG-31 i MiG-41 priprema se višenamenski raketni sistem velikog dometa (MFRK DP) sa kojim će ovi avioni postati prave ubice hiperzvučnih raketa. Po ovom pitanju su već izvršena teorijska istraživanja u skladu sa kojima će lovci dobiti po jednu raketu klase „vazduh-vazduh“ veoma velikog dometa sa višestrukom bojevom glavom,


SAD: Rasprava o reformi zdravstva "politički teatar" - Biznis i Finansije\nHome\tVestiBiznis & Finansije\tSAD: Rasprava o reformi zdravstva “politički teatar”\nSAD: Rasprava o reformi zdravstva “politički teatar”\nObama i reforma zdravstvenog sistema opet se nalaze u istoj rečenici u svim zapadnim medijima, zbog planova predsednika Amerike da realizuje reformu zdravstva do kraja marta, iznesenih na jednom nedavnom samitu u SAD. On je apelovao na republikance da zajedničkim naporima sa demokratama reformišu zdravstvo ali izgleda da je jaz između dve partije nepremostiv.\nGardijan piše da je Obama odbio pozive republikanaca za poništavanje postojećih planova i ponovnog počinjanja nacrta. Neki republikanci tvrde da je samit na kome su se okupili više ličio na “politički teatar” nego na samit, a navodi se da su republikanci i demokrate čak raspravljali i o obliku stola, odbijajući da sede za njim.\nOtvarajući zasedanje, Obama je naglasio da je bitka oko reforme zdravstvenog sistema postala pre svega ideološka, i da će krajnji rezultat takve politike biti zaobilaženje zdravog razuma. Obama je predložio da se zdravstveno osiguranje produži na još 31 milion Amerikanaca, a republikanci su se usprotivili ovom predlogu.\nPošto je sednica bila prenošena javnosti, predsednik je izrazio nadu da ona neće postati “politički teatar” gde se pred kamerama razmenjuju međupartijske kritike, već da će se problem zaista rešiti, ali izgleda da će na kraju demokrate ipak same morati da izguraju reformu. Oni bi trebalo da glasaju za sopstvenu verziju reforme koja bi trebalo da bude potvrđena u Senatu do Božića.


Jovanović: Ne bira se novi ministar, nego čuvar trezora zarobljene države - Politika - Dnevni list Danas\nPočetna » Politika » Jovanović: Ne bira se novi ministar, nego čuvar trezora zarobljene države\nU Skupštini Srbije rasprava o izboru Siniše Malog za novog ministra finansija\nJovanović: Ne bira se novi ministar, nego čuvar trezora zarobljene države\n„Nominacijom Malog šalje se samo još jedan u nizu pogrešnih signala svim onim savesnim, vrednim, stručnim i poštenim građanima da se takvo ponašanje u Srbiji ne isplati i da je, ukoliko im se ukaže prilika, najbolje da napuste zemlju.\n1Piše: M.R.M 28. maja 2018. 15.06 Izmenjeno: 18.58\nIako želim da nisam u pravu i da me gospodin Mali i rezultati čitave Vlade demantuju u budućnosti, moraću da kažem da mi je strepnja dublja od nade “, rekao je Jovan Jovanović , poslanik poslaničkog kluba Samostalni poslanici . On je naveo da Sinišu Malog poznaje više od dvadeset godina i da su se upoznali u Vašingtonu na postdiplomskim studijama i da zato mora da demantuje premijerku koja tvrdi da je Mali fulbrajtovac. Prema njegovim rečima Fulbrajtova stipendija se pre svega dodeljuje za postdoktorske istraživačke projekte.\n„Ako su svi ti uspesi Siniše Malog takvi, kako kaže premijerka Ana Brnabić, zašto on nije kandidat za predsednika Vlade, a ne samo za ministra finansija, ali gospodin Dragan Marković je već rekao ono što mi svi znamo, ko određuje u stvari ministre u Vladi, da to nije predsednica Vlade, već predsednik države. Ono što je ključno za današnju raspravu jeste da se na ovoj sednici u stvari ne bira novi ministar finansija, već čuvar trezora zarobljene države, odnosno oni koji su tu državu zarobili i čiji je deo najužeg tima ili bolje rečeno ekipe gospodin Siniša Mali“, rekao je Jovanović i dodao da se slaže sa svim kritičarima koji Malom zameraju veliki broj nerazjašnjenih afera, kao i način na koji je nekoliko vodio glavni grad.\nOn je podsetio da je jedan od neizbrisivih ožiljaka na Beograd Mali ostavio kroz „Beograd na vodi“, kroz noćno rušenje pod maskama u Savamali, kada je suspendovan pravni poredak na jednom delu teritorije Srbije, zatim nakaradnih i nekvalitetnih rekonstrukcija Trga Slavija i Cvetnog trga, kao i mnogih drugih delova grada, odnosno sveopšte betonizacije Beograda, bespotrebne i preskupe višemesečne novogodišnje rasvete, novogodišnje jelke vredne 83 hiljade evra, i Er Srbiju“, koja se pretvorila u kompaniju koja pruža usluge niskobudžetnih aviokompanija uz visoke cene karata, ili pak stanove u Bugarskoj.\n„Ono što mu najviše zameram to je polagiranje doktorata, i ta afera je upravo ono što je u potpunoj suprotnosti zbog čega je dobio stipendiju da studira u SAD-u, a posebno sa onim najvažnijim što je tamo naučio, a to je akademska čestitost, kao i poslovna etika“, rekao je Jovanović.\nPredsednica Vlade Srbije Ana Brnabić odbacila je danas kritike da Srbija ima najmanji privredni rast, da profit od „Beograda na vodi“ ide u džepove privatnog investitora, te navela da se za podršku svom radu oslanja na poslanike većine i predsednika Srbije Aleksandra Vučića.\n„To su neke paušalne kritike . Što se tiče doktorata Siniše Malog, Komisija je već dva puta, većinom glasova potvrdila da je njegov doktorat autentičan, da nije prepisan ili plagiran. Dva puta nije bilo dovoljno, tako da će Univerzitet u Beogradu po treći put obrazovati Komisiju koja će sagledati sve činjenice“, rekla je premijerka i dodala da će biti formirano i sto komisija kako bi se došlo do istine . A na kritike Jovanovića da profit od Beograda na vodi odlazi u džepove privatnog investitora, Brnabić je rekla da su projekti stanogradnje svuda značajni jer povlače rast građevinskog sektora, što se desilo i sa Beogradom na vodi.\nPredsednik pokreta Dosta je bilo Branislav Mihajlović zatražio je od premijerke da povuče predlog o imenovanju Siniše Malog za ministra finansija, jer smatra da „nije dostojan funkcije na koju je predložen“.\nImam utisak da su podaci u biografiji Malog selektivno napisani, konstatovao je Mihajlović u skupštinskoj raspravi, postavljajući premijerki 16 pitanja o radu Malog na čelu Beograda i aferama koje se za njega vezuju, tražeći da odgovori da li su ti navodi tačni.\n“Da ste vi podržali Malog kao najboljeg kandidata za mesto ministra finansija, mislila bih da sam u problemu kao predsednik Vlade”, poručila je Brnabička Mihajloviću i dodala da je njen blanko odgovor na ne 16, nego 100 Mihajlovićevih pitanja da li je nešto tačno -Ne, nije tačno.\nPremijerka Ana Brnabić poručila je i da će na sve paušalne tvrdnje o navodnim aferama kandidata za ministra finansija Siniše Malog odgovarati istinom i činjenicama, ističući da se dobro spremila za skupštinu i da je prikupila sve zvanične podatke.\nPoslanica Nove Srbije – Pokreta za spas Srbije Sanda Rašković Ivić primetila je da Brnabić nije pročitala da je Mali od 2001. godine bio pomoćnik ministra za privatizaciju, a da poslanici SNS kritikuju taj period, da je bio direktor off šor kompanija, da ima 24 stana u Bugarskoj, a pomenula je i aferu Savamala.\nPodsetila je da je supruga Siniše Malog uzjavila da joj je on pomenuo da je „tamo nešto polupao“ ali da niko nije stradao, te da je tadašnji premijer Vučić tada rekao da iza toga stoji vrh gradske vlasti .\n„Ovo su ozbiljne afere i želimo da čujemo odgovore, ali ne onog tipa, a šta ste vi radili? Kada se neko od nas bude birao tada ćemo mi biti tema, a sada je tema Siniša Mali. Mali nema tu dostojnost da sedne na najvažnije mesto ministra finansija. To vam je da se da gladnom vuku jagnje na čuvanje, mislim da Srbija to nije zaslužila“, rekla je Rašković Ivić.\nReplicirala joj je Aleksandra Tomić iz SNS rekavši da neće dozvoliti da Sinišu Malog „moralno razvlače“ oni koji bi da opravdaju novac od „tajkuna sa zapada, a koji su sada pohapšeni“.\n„Treba opravdati osam miliona evra za predsedničku kampanju i produkovane afere za te pare. Nijednog trenutka se ovde nije govorili o ekonomskoj politici“, rekla je Tomić ,a premijerka je rekla da je Mali bio pomoćnik ministra od 2001. do marta 2003. godine, kada nije bilo spornih privatizacija, a potom je podsetila Rašković Ivić da su se te koje su sporne dešavale kada je njena – DS S bila stožer vlade.\n„Nije fer da ne kažete do kada je Siniša bio pomoćnik ministra, a građani vrlo dobro znaju kada su bile te sporne privatizacije“, rekla je ona i dodala da Mali ima međunarodno iskustvo u privredi, da je radio kao konsultant u Diloitu u Beogradu, Pragu, te za Kredit svis u Njujorku. Šta je Siniša radio u privatnom sektoru nema veze sa državom“, poručila je Brnabić i upitala da li je nezakonito da neko vodi offšor firme.\n„I u Njujorku postoje offšor firme i one su zakonite…ono što ga preporučuje je i da se on sa takvim kvalifikacijama i obrazovanjem, a magistrirao je i doktorirao, vratio u Srbiju i stavio Srbiji na raspolaganje“, rekla je Brnabić,a za nju je 24 stana jedna od najzabavnijih afera. Upitala je zar poslanike ne zanima šta je sa tim stanovima danas, a onda dodala da istina su svi dokumenti falsifikovani, ne može da upropasti dobru priču koju su smislili.\n„Ali, istina je vazna. Šta se desilo sa tih 24 stana? Je l“ ih prodao, ako je on imao, a ne firma koju je on napustio pre nego je ušao u Vladu Srbije. Da li i dalje ima 24 stana ili prihvatate da su to stanovi firme koju je napustio pre ulaska u vladu“, upitala je.\nGovoreći o Savamali, kazala je da o „porodičnim stvarima“ neće govoriti, jer ne vodi tabloidnu politiku, ali, kako kaže, nije fer da se iznosi šta je bivša supruga Marija Mali rekla nekom portalu, a da se ne kaže šta je rekla tužiocu, jer, kako je primetila, njena zvanična izjava je bila da je samo „htela da naudi bivšem mužu“.\nAna Brnabić, jovan jovanovic, ministar finasija, poslanici, Siniša Mali, skupštinaBeograd\n28. maja 2018. u 17.24\nBoljeg ministra nismo mogli dobiti!


Naredna 2016. godina preduzetništva u Srbiji - PKS-RPK Novi Sad\nNaredna 2016. godina preduzetništva u Srbiji\nPotpredsednik Narodne skupštine Vladimir Marinković najavio je 29. novembra 2015. godine, na Samitu „100 mladih lidera“, da će u Srbiji 2016. godina biti proglašena „Godinom preduzetništva“.\nMarinković je, na panelu „Preduzetništvo kao način života – kako početi i razvijati biznis“, rekao i da će Vlada i Skupština sa predstavnicima privatnog sektora raditi na dinamičnom razvoju start-up biznisa i definisati plan i program podrške preduzetničkih inicijativa mladih i obrazovanih ljudi – posebno u okviru IT sektora.\nMarinković je naveo i da je osnivanje Garantnog fonda za mlade preduzetnike potencijalno jedno od rešenja za podršku realizaciji biznis ideja i inovativnih projekata.\nKako je rekao, važno je iskoristiti i mogućnost motivisanja velikih privatnih kompanija da finansiraju najkvalitetnije projekte što bi se realizovalo kroz model poreskih olakšica za društveno odgovorne kompanije.\n– Ono što će država sigurno učiniti je i drastično smanjenje kada je u pitanju registracija novih start-up kompanija, ukidanje parafiskalnih nameta i obezbedjivanje logističke podrške za formiranje HUB-ova, posebno za preduzeća čija je delatnost vezana za nove tehnologije i inovacije – izjavio je Marinković, a saopšteno je iz njegovog kabineta.\nPanelu su prisustvovali mladi lideri i preduzetnici iz više od 10 zemalja, za koje je ovo bila prilika da razmene iskustava koja mogu da pomognu u razvoju preduzetništva i liderstva kod mladih u regionu.\nSavez samostalnih sindikata Srbije pripremio je amandman na Zakon o radu i uputio ga predsedniku Vlade Srbije, ministru za…\nSrpski privrednici u Tirani: Nemamo predrasude, ovde bi mogli dobro da prođemo\nVeliki i mali privrednici iz Srbije, koji traže poslovne partnere na Međunarodnom privrednom sajmu PANAIR 2017 u Tirani, kažu…\nPrivredna komora Srbije i Služba za zapošljavanje potpisali saporazum o smanjenju nezaposlenosti\nPrivredna komora Srbije (PKS) i Nacionalna služba zapošlavanja (NSZ) potpisali su 23. Januara 2017. godine Sporazum o saradnji na…\nPoslovna klima u Srbiji bolja nego pre 10 godina\nSavet stranih investitora ocenio je da je poslovna klima u Srbiji danas daleko bolja nego pre 10 godina, piše…\nNa zimovanje ide samo 50.000 građana\nSamo 50.000 građana Srbije zimu koristi za aktivni odmor u nekom od zimskih turističkih centara.\nTurističke agencije su već krajem…\nMinistar trgovine, turizma i telekomunikacija Srbije Rasim Ljajić rekao je danas da do novembra očekuje potpisivanje sporazuma o slobodnoj…


"Nisam naivan da mislim da postoji magično rešenje koje bi rešilo sve probleme iz prošlosti. Znam da ovim dogovorom obe strane mogu mnogo da dobiju, ali istovremeno se plašim da ako ne postignemo sporazum, izgubićemo mnogo i obe strane će ostati izolovane", rekao je Tači.\n"Ubeđen sam da imamo dobar momentum i pravo vođstvo za postizanje sprazuma. U suprotnom, smatram da ćemo završiti tako što će obe zemlje platiti vrlo visoku cenu", ocenio je Tači.\n"Dogovorili smo se da je procesu potrebna nova dinamika i da ćemo ga intezivirati u narednim nedeljama. Zaključili smo takođe da je postizanje dogovora o normalizaciji odnosa u interesu obe zemlje i mira na Zapadnom Balkanu. Razgovarali smo o tome kako postići opšti okvir za ovaj sporazum koji bi bio prihvatljiv za narod na Kosovu i u Srbiji tako da oba naroda gledaju ka svojoj budućnosti u EU", poručio je Tači.\n"Svestan sam da je ovo konflikt dug ceo vek i da se radi o vrlo osetljivoj stvari između dva naroda. Ali, takođe naša prošlost, geografija i kultura nam nameću da moramo da radimo na dobrosusedskim odnosima", rekao je Tači i dodao:\n"Živimo jedni pored drugih, blizu jedni drugih, poznajemo se međusobno i želimo da izgradimo nove, normalizovane odnose među ljudima u regionu".\n"Zato ne bi trebalo da budemo taoci i žrtve gorke prošlosti, već treba da gledamo u budućnost. Kao što ni nam nije potrebno ni da budemo taoci mitova", ocenio je Tači.\nOn je dodao da na Kosovu i u Srbiji danas nije patriotizam gledanje u prošlost, već da je patriotizam rad zajedno na budućnosti, sporazumu i pomirenju.\nTači je ocenio da je dijalog Beograda i Prištine prevazišao uske albansko-srpske odnose i da se tu radi o poštovanju evropskih standarda, što, prema njegovim rečima, danas zanima celu Evropu.


Korona naterala na onlajn kupovinu i one nepoverljive Srbe - Biznis Telegraf.rs\nPodaci ažurirani 24. septembar 2020 | 21:00\n08/07/20 | 06:15 ≫ 07/07/20 | 23:10\nE-commerce ušao na velika vrata, i tu je da ostane\nOnlajn trgovina je jedina oblast gde se može očekivati rast, čak i građani koji nisu imali poverenja u kupovinu preko interneta počeli su da na taj način pazare u vreme pandemije, zaključak je konferencije "e-commerce revolution" u organizaciji Color Media Communications.\nViceguvernerka Narodne banke Srbije (NBS) Dragana Stanić je istakla da je instant plaćanje najsavremeniji vid plaćanja koji trenutno postoji u svetu, kao i da ga je Srbija uvela mesec dana pre nego da ga je uvela EU.\nPredsednik Color preš grupe Robert Čoban je rekao da smo i dalje "u srcu perfektne oluje" i imamo velike ekonomske posledice.\n- Ekonomija i ljudske aktivnosti pokazuju svoju vitalnost u vremenu pandemije i to na platformama na način na koji možemo da računamo i e-commerce nam u tome pomaže. Ovo je nova realnost i nas i naše dece - rekao je Čoban.\nMilica Ratković iz Vip Mobile je istakla da je za samo nešto više od mesec dana više od 14.000 ljudi posetilo Vip virtuelnu prodavnicu i dodala da je konverzija odlična jer se upravo na taj način završila prodaja.\nPredstavnik kompanije Mercator S Maja Marković kaže da je e-commerce "ušao na velika vrata", kao i da je tu da ostane.\n- Na nama je zadatak da stvorimo novu normalnost u kojoj ćemo moći svi da funkcionišemo. Kako bi ceo proces neometano funkcionisao važna je uloga svakog činioca na tržištu u celokupnom lancu internet prodaje, kao što su svi web shopovi, kurirske službe ili logistika, banke i druge platne institucije, IT kompanije sa svojim rešenjima - rekla je Marković.\nPredsednica eCommerce Asocijacije Sribije Zorana Milidrag kaže da je edukacija najveća barijera, trgovaca i kupaca.\n- Ljudi imaju strah od nepoznatog i ne žele ni da probaju da kupuju online. Desi se pandemija i dođe situacija da ne mogu ništa drugo da rade i probaju kupovinu online i to nije nikakav bauk veće nešto što je lakše od standardne kupovine - navela je ona.\nBojan Pavlović, iz AIK Banke na konferenciji je istakao da je jedina oblast gde možemo očekivati rast e-commerce.\nUŽIVO: Standard poveo iz sumnjivog penala u 47. minutu!\nNASLOVNE STRANE SUTRAŠNJIH NOVINA: Prelistavanje štampe za petak, 25. septembar 2020. godine


Uspješan vikend Karate kluba “Tigar Mićović” – Mladi Nikšića\nUspješan vikend Karate kluba “Tigar Mićović”\nKarate klub “Tigar Mićović” iz Nikšića imao je iza sebe uspješan vikend tokom kojeg su na takmičenju u Podgorici, njihovi takmičari ostvarili zapažene nastupe, a tom prilikom dogovorena je saradnja i ulazak u šotokan porodicu Crne Gore.\nTakmičari iz mladog nikšićkog kluba ostavili su odličan utisak na takmičenju za mlađe kategorije, na kojem su im podjeljeni prigodni pokloni i diplome, a njihov trener Goran Mićović bio je izuzetno zadovoljan boravkom u Podgorici.\n“Veoma sam zadovoljan nastupima svojih takmičara, a raduje me i činjenica da je dogovorena saradnja klubova i ulazak u posebnu šotokan porodicu, čiji smo ponosni predstavnik. Iz Nikšića jedini”, kazao je portalu Mladi Nikšića Mićović.\nUz “Tigar Mićović” Šotokan porodicu, koja će zasebno funcionisati, činiće dva kluba iz Berana i “Doko” iz Budve.\nTakođe, članovi jedinog šotokan Karate kluba iz Nikšića boravili su na seminaru kod Zorana Milovića, kojim su, kako je Mićović istakao, više nego zadovoljni.\nNikšićanin čuva fotografiju đeda Novaka Đokovića


Šalenberg o „non-paperu”: Potpuno neprihvatljivo i zapaljivo\nHome Politika BiH Šalenberg o „non-paperu”: Potpuno neprihvatljivo i zapaljivo\nMinistar vanjskih i evropskih poslova Austrije Aleksander Šalenberg (Alexander Schallenber) boraveći u našoj državi osvrnuo se i na „non-paper”, kazavši da posljednih dana je bio aktuelan fantomski, odnosno nepostojeći dokumenti.\nTeritorijalni integritet i suverenitet\n– Razmišljanja i igranje sa mislima je potpuno neprihvatljivo i zapaljivo. Teritorijalni integritet i suverenitet su neupitni i ne mogu biti predmet pregovora. Onaj ko se igra ovakvim mislima igra se sa vatrom, i to se treba izbjeći – istakao je Šalenberg nakon sastanka sa ministricom vanjskih poslova BiH Biserom Turković.\nDodao je da budućnost BiH i regiona u Evropskoj uniji.\n– Drago mi je da smo krenuli sa isporukama vakcina za BiH i da se na taj način približimo svjetlu na kraju tunela. Poruka EU i Austrije je da vas nećemo ostaviti na cjedilu. Naša velika želja je da tokom ljeta postignemo što veći nivo normlanosti i mobilnosti – kazao je.\n– Više od 200.000 iz BiH živi u Austriji. Bez stabilne BiH, ni region ne može biti stabilan – naglasio je Šalenberg.\nMinistrica Turković izrazila je nadu da će isporuke vakcina putem oba međunarodna mehanizma teći redovno, te da će to omogućiti masovnu imunizaciju u BiH.\nEvropska komisija razmatra olakšanje putovanja\n– Do nas je došlo da Evropska komisija razmatra olakšanje putovanja. Izrazila sam nadu i očekivanje, s obzirom da se epidemiolška situacija stabilizira, mogli bi biti obuhvaćeni takvim mjerama. EU i države članice su naš najvažniji ekonomski i politički partner. U političkom smislu konstatirali smo da su odnosi BiH i Austrije dobri, te da Austrija zagovara napredak BiH ka članstvu EU – istakla je Turković.\nPrevious articleKrizni štab FBiH predložit će pomjeranje policijskog sata\nNext articleDržavljani BiH s lažnim testovima pokušali ući u Hrvatsku


Cistična fibrozaCistična fibrozaGenetske bolesti\nAutor KucniLekar\t Poslednje ažuriranje Nov 1, 2013 0\nCistična fibroza je retka, nasledna (genetski uslovljena), hronična bolest koja utiče na žlezde koje proizvode mukus, suze, znoj, pljuvačku i digestivne sokove.\nNormalno ovi sekreti su retki i klizavi, ali kod obolelih od cistične fibroze, defektni gen izaziva da ovi sekreti postaju gusti i lepljivi. Umesto da se ovi sekreti ponašaju kao podmazivači, oni mogu zapušiti vazdušne puteve, kanale, kanaliće, posebno u pankreasu i plućima.\nUzrok cistične fibroze su mutacije u genu, tj. proteinu “CFTR” (engleska skraćenica “Cystic fibrosis transmembrane conductance regulator” koja se odnosi na protein koji je nazvan “transmembranski regulator cistične fibroze”-TRCF) koji se nalazi na hromozomu 7q21-22. Do sada je otkriveno preko 1800 mutacija na ovom genu. Najčešća mutacija je delecija aminokiseline – FENILALANIN na poziciji 508 ( ∆F508) koja se javlja u 75% slučajeva.\nPosledica ove mutacije je defekt na proteinu koji reguliše transport jona hlora kroz ćelijsku membranu. Bolest se karakteriše promenama na plućima i pankreasu, gde se stvara gust, mukozni sekret koji može dovesti do čestih zapaljenja i infekcije ovih organa. Cistična fibroza može dovesti i do poremećaja i ostalih organa: poremećaju sistema u organima za varenje, dijabetesa, semenih kanalića u testisima,….